url: =Khristian innkuan leh Piakkhiatna ~ T. Sawm Lian :: ZOMI DAILY\nposted on 27 March 2015 at 12:21 am Lomkholna: Article, Biakna, Sawmlian\nThupatna: Bucinlohna leitungah, ettehtaak het lo innkuan pana khangkhia khat adingin, “Khristian innkuan leh piakkhiatna” cih thulu tawh thugelh pen a haksa leh a kisuanlahhuaipi ahi hi. Ahi zongin, leitungah a bucing mimal/innkuan om (ngei) lo (ding) a, a bucingte bekin a gen/gelh dingin koih leng hih leitungah Khristian innkuan thu a gelh om ngei lo ding ahih manin, mi khempeuh in a kisap leh a manpha mahmah ahihna hang tawh hih thu hong luikhia ka hi hi.\nI Lamet Khelh Khristian Innkuan\nLai Siangtho sunga i pupite innkuan ngaisun kik dih ve. Adamte nupa in zeetna nang zo loin (Pian. 3:6), a tate zong kithat hi (4:8); Abraham’ pa Terah pen milimbia hi a (Josh. 24:2), Abraham in Pasian thuciam a ngak zohloh mawhin (Pian. 16:4) buaina lianpi piang hi. Isaak, Jakob, David, Solomon, Siampi Eli, etc. innkuante zong bucinlohna leitungah, a bucing lo innkuan ahihna uh kimu hi. Tua bang buaina tuamtuam a neihna uh hangin amaute pen Khristian innkuan (Pasian ta/innkuan) hi lo, ci ding i hi hiam?\nHih na lai sim tawmvei tawlnga inla, na pawlpi/veng/khua sungah etteh ding ngaihsun dih ve. A nuntakna uah etteh ding a hoih na sak pawlkhat om kha ding hi (om lo thei lai!). Ahi zongin amau innkuan bang lianlian a nuntak ut tuan lo ding hi teh; bang hang hiam cih leh mihing mah tua mi/innkuan pen mi pawlkhat in – a gilo, a huaiham, a phun hat, mi a simmawh, mite khantoh ding a khakkhak, mi a haza, vengte adinga cimtakhuai innkuan in a ciamteh uh zong hi thei hi!\nKhristian innkuan i gen ciangin vantungmi om khawm banga siangtho leh hoih dingin i lamen hi. I khial hi! I tehna piciang lianin thupi lua ahih manin. Lai Siangtho a innkuante ngaihsun loin, mihing mah ahi makai/siate innkuan peuh a bucing dingin lamenin, Pasian sangin mihing i thupisakzaw kha zel a, ei le ei i kithanemsak thei hi.\nKhristian Innkuan Kuate?\nA tunga dotna, “Pupite’ innkuan sung zong tua bang bilbial ahih manun, Pasian innkuan (tuhun Khristian innkuan) hi lo ci ding i hiam?” “Hi lo” kici thei lo ding hi. Amaute innkuan sungah haksatna leh buaina om hangin, Pasian in taisan tuan lo a, amau zong Pasian taisan tuan lo uh hi. Mihing lungsim tawh a bucing thei lote bucinsak teitei sawm i hih manin Pasian ta/innkuan hi lo banga i ngaihsut hun om thei hi. Pasian thukhenna ngaihsun loin ei ngaihsut-tawmna tawh, ei zong i bucinlohna thu kitheihmawh bawlin thukhenin, mi i mawhsak pahpah manin i khial zel hi.\nTua ahih leh tuhun a Khristian innkuan i cih kuate hi ding? Bangci bang innkuan hiam i lamet? Joshua in a sih dek kamvaikhakna huna, “Kei leh ka innkuanpihte in Topa’ na ka sem ding uh hi” (Josh. 24:15) pansana kitel i thulu pen, etteh theih dingin Nun tapa Joshuate innkuan nuntakna i theih a om hiam? A ta, a tu, a tusawnte nuntakna panin Khristian innkuan hih nadingin etteh ding bang om hiam? Thuciam Thak hunah, Timoti’ nu leh a pi thu-um ahihna leh a pa Greek (thu-um maw um lo kithei lo) ahihna i mu hi (Sawl. 16:1; 2 Tim. 1:5). Timoti pen a nu leh a pite in hoih takin pantah hi dingin lamethuai hi.\nEtteh ding kician zong a om lua lo, ‘Khristian innkuan hoih’ neih sawm a i hanciamna-ah Pasian mah i mitsuan kisam hi. Khristian innkuan sungah a bah leh thazawm deuh zong om kha ding a, khatveivei kitot-kiselna leh buaina zong om ding hi, cih pen bucinlohna leitungah i mangngilhloh ding leh, tua bang hun a om khak ciangin zong Pasian kiangah thuum a, ama deihna banga a nungta, Khristian innkuan i hih ding i kideihsak hi.\nTua i lunggulh Khristian innkuan pen – “Pasian zahtak a, ama deihna bang hi hiam cih a kan innkuan; Mihingte thu sang a Pasian thu a thupingaihsut zaw; Mite a gensia, a haza, a langpan hi lo a, Pasian bawlsa a mihingpihte a zahtak leh a khantoh ding uh a deih; Itna neiin, khat le khat kihuh a thalawp leh ahi thei tantan a mite a huh innkuan; Ama phuhsa pawlpi leh kipawlna tuamtuamah phatuamngai takin a sep dingte citak leh muanhuai taka a sem; Pasian tungah biakna tau a lui tangtang innkuan hi” ci leng kikhial lo ding hi.\nKhristian Innkuan Poimawhna\nLeitung ki-ukna leh vaihawmna khempeuh laka a masapen leh poimawhpen innkuan ahi hi. A poimawhna zah mahin innkuan hoih neih ding haksa hi. Eden huan pan kipan mihingte tungah innkuan a omkhop poimawhna Pasian in hong theisak khin hi. Mi khempeuh in innkuan hoih hih ki-ut ciat a, ahi zong poimawh i sak dan leh, nei dinga i hanciam dan kibang lo hi.\nMihing i nuntakna-ah: minal–innkuan–pawlpi–khua etc. cih bangin a banbanin zai semsem hi. Mimal a cidam kei leh innkuan kicidam thei lo a, innkuan a cidam kei leh pawlpi/khua/minam cidam thei lo hi. Cidam lopi in khantoh theihloh hi.\nKhai pen hoih taka a gah theih nadingin a kung a cidam kisam hi. Tua mah bangin Khristian biakna-ah zong a thaguipi innkuan a cidam ding kisam hi. Tua ahih kei leh Khristian biakna pen cidamin khangto thei lo ding hi. Pawlpi/minam/gam sungah Khristian innkuan (taktak) a tam ciangin – ki-itna hong khang ding a, kihazatna hong kiam ding hi. Kigensiatna hong tawm ding a, kipahtawina hong tam ding hi. Kideidanna hong kiam ding a, sepkhop siamna hong khang ding hi. Nuakna hong tawm ding a, lungdam taka sepna hong tam ding hi. Kimawhsakna hong tawm ding a, a bucing lo i hihna i kiphawk ding hi. Tua hun ciangin Pasian pen thu bek hi loin i nuntakpih taktak ta ding a, Pasian gam hong zai semsem ding hi.\nMi masate pan kipan Pasian in a mite tungah pilna, thahatna, hansanna, galzawhna, vangletna, cina damsak theihna, nek le dawn, leh kisap tuamtuamte a hun zuiin “pia” toto hi. Thukham a zui zo lo, a si ding mihingte hong it luat manin a Tapa Jesu Khris nadongin hong “pia” hi. Tua ahih manin piakkhiatna pen Pasian a nei, Pasian ta, Khristian kici innkuante adingin sep ding thupi leh poimawh ahi hi.\nMihing mahmah kipiakkhiatna: Piakkhiatna laka a thupipen leh manphapen Pasian ading a hingtanga kipiakna hi a, tua pen Pasian biakna maan taktak ahi hi (Rom. 12:1). Sawltak Paul in hingtanga kipiakzia ding Rom 12:2-13:14 sungah kician takin gelh hi. Tua banah, kikhop hun ciang a Pasian phat ding a kalsuan khiatna, midangte adingin thu ngen a, a kisam mite panpihna, Pasian hanga mite simmawha om laitakin zong lungduai taka thuakna, itna neiin, Pasian hong piak pilna-siamna zatnate zong hingtanga kipiakna ahi hi.\nAbraham pen a hingtangin kipia loin, Ur khua panin paikhia nuam kei leh Pasian in thupha pia lo kha ding hi. Tua mah bangin Jesu nungzuite pan kipan tuhun ciang dongah Khristian ci a, Pasian biakna a kalsuan theihna pen hingtanga kipiakna hang ahi hi. Tua bang a hingtanga kipiakhia innkuan pen i lamet Khristian innkuan ahi hi.\nSawma khat piakna: Thu-upna dik lo i ci diam, thadah man ahih kei leh ze-etna hang hi ding hiam, Sinai mualtunga a thukham kipiate zuihzawhlohna hang a Jesu hong paina thu paulap-in, mi pawlkhat in “Thuciam Thak hunah sawma khat piak kisam nawn lo” ci uh hi. A taktakin Jesu in piakkiatna, midang adinga a hoih nasep thupisak mahmah a, tua banah ngeina luite a phiat ding hi loin, a kicingsak ding ahihna gen hi (Mat. 5:17).\nSawma khat pen Sinai mual tunga thukham a kipiak hunma (kum 500 ma) pekin Abram (Abraham) leh Jakob in pia khin uh hi (Pian. 14:17-20; 28:22; Heb. 1-10). Sawma khat pen Pasian aa, Amah (A nasemte tungtawnin) piak ding, a pia lote in a guuksak ahihna, a pia mite tungah vantung kongkhakte kihong ding ahihna, a pia mite mun le gam cidamsak ding ahihna leh siampi (Pasian nasemte) zat ding ahihna kimu hi (Siam. 27:30-33; Gam. 18:26; Thkna. 14:22-29; Mal. 3:6-12).\nThuciam Thak laibute-ah, “Sawma khat pia nawn kei un” cih thu kigelh lo hi. Mipite in piak ding ahihna thu tel mahmah uh ahih manin Jesu in a piak ding zia uang genzaw hi. Thukhamhilh siate leh Farisite kiangah sawma khat tawh kisai a genna-ah, “…. thu masate (sawma khat piak ding) nusia/nelhsiah loin, a nunungte (thutang, hehpihna, thumante) na zui/sem un” (Mat. 23:23 NIV) ci hi. Sawma khat bek hi loin, adang citpiaknate zong thupingaihsutin, sem dingin hong lamen lai cih kilang hi. Tawm a piate sangin tam a piate lungdamzaw uh hi.\nMidangte Huhna leh Citpiakna: Sawma khat bek zong hi lo lai, huh a kisam mite huh a, na hoih sem a, sauveipi a kimang ding gah a gah dingin Jesu in hong seh hi (John 15:16). I thanem hang hiam, i theihloh leh a manphatna i phawkloh hang hiamin piakkhiatna ki-awlmawh lo thei hi.\nJesu’ Hong Hilhzia: Matthai 6:2 sungah Jesu in, “… huhna na piak uh ciang” ci a, “…mi na huh khak uh leh…” ci lo hi. Tua banah huh dingzia kician takin gen hi (n. 1-4). Sawma khat sanga tamzaw a piate zong Pasian tungah a lungdamna uh lian ahih manin tua in Pasian lungdamsak hi (Luk. 21:1–4, 2 Kor. 9:7). Pasian deihna bangin sumte zang (midang huh) lehang vantungah sum a khol kihi ding hi (Mat. 6:19-21, Luk. 12:33-34). Tua banah, “Midangte tungah pia un. Tua hi leh Pasian in note tungah zong hong pia ding hi…..” (Luk. 6:38), ciin “pia un” cihna leh piakna hanga a gah om ding hong gen hi.\nPaul’ Hong Hilhzia: Midangte huhna tawh kisaiin, Sawltak Paul in, “Khaici tawm a vawhte in khaici tawm mah la ding a, khaici tam a a vawhte in tampi mah la ding uh hi” (2 Kor. 9:6), “Ngahna sangin piakkhiatna-ah lungdamna lianzaw hi…. na khempeuh-ah a zawngkhalte huh ding hi hang…” (Sawl. 20:35) ci hi. Piakkhiatna tawh Khristian masate nakpi tangin pang uh a, Pual in zong hanthawnin, a piasate tungah a lungdamna thu leh, Pasian in thukkik takpi ding ahihna thu gen hi (Fil. 4:5,14-19; I Kor. 16:1-4, 2 Kor. 8:1-7; Rom. 12:13; 15:25-27; Gal. 6:6; Efe. 4:28; Titus 3:13; James 2:15-17). Piakkhiatna pen a piakhia mite hamphatna (Fil. 4:17), Pasian leh mihingte a lungdamsak (Fil 4:18, Rom 12:1; 2 Kor. 9:12), Pasian a neih man ua pia (2 Kor. 8:5) ahihna, amah mahmah in zong mizawngte huh ding pen ngaihsutpi penin a neihna (Gal. 2:10) leh na hoih sep cimtakloh ding (Gal. 6:9-10) ahihna thu gen hi.\nIsaiah Laibu’ Hong Hilhzia: Isaiah 58:7-12 sungah, ‘piakkhiat dingzia’ bangzah hiam hong hilh a, tuate – gilkialte tawh ann ne khawm ding, inn nei lote inn-ah paipih ding, tangguak a omte puan silhsak ding, mi bawlsiatna khawlin, mi simmawhna leh kam gilo pauna khawlsan ding, kisapna a neite tungah a kisapna uh piak ding (n. 7,9,10) cih ahi hi. Tua banga gamtatna hangin – Pasian maipha in taanin, liammate damin, Pasian in makaih tawntung ding a, thungetna leh sapna dawngin, kimkot a khuamial (haksatna/buaina) pen khuavak (lungdamna) suaksakin, lam lak tawntung ding a, lungkimna, cidamna leh thahatna pia-in, tui hoih taka a omna huan hoih bangsak ding hi. Tua bek zong hi loin, a kisia sa munte lamkikin, innkuan/ pawlpi/ minam cidam suaksak ding hi (n. 8–12). Tua Israelte tunga kigen pen tuni a eite ading ahi hi.\nKhristian innkuan i ngaihsutzia, vangtungmi omkhawm bang ding a i ngaihsutna i laih kisam a, bucinlohna leitungah a khial thei, a hat lo leh a bah thei omkhopna innkuan ahih lam phawkin, tuate hanga thanem lo a, Khris lim le meel a sun innkuan i hih theih nadingin i hanciam kisam hi. Mite tungah kinga loin, Pasian mah mitsuan ding hi hang. Pawlpi/khua/minam/gam a khantoh a, a cidam theih nadingin a thaguipi ahi innkuan cidam i bawl theih nadingin Khris liansakpenin, Amah pana kiitna, kimaisakna, kiniamkhiatna, kideihsakna, kipahtawina neih ding hanciam ni. Tua hi leh Pasian a lungdam ding a, vangam malep leiah kiciamkhol ding hi.\nTawntung sihna thuak ding mihingte, Khris hong kipiakna upna tawh sang a tawntung nuntakna a neite in piakkhiatna a bulphuh i Pasian deihna leh lamet bangin, “Kei aa” a cih sawma khat kim takin pia-in, i pumpi mahmah, i neih le lam, hun le ni, leh sum le paite a kisam mite huh nadingin zang ni. USA, England, S. Korea cihte pen tuni ciang dong missionary a sawlkhia tampente hi uh a, Pasian in zong nusia lo hi. Khaici tam a vawhte in tam at hi. Pasian zahtak a, Ama lungkim bang i sep ciang Pasian a lungdam ding a, leitung thupha leh vantung thupha a henhen, a tahtah, a dimletin in hong pia ding hi (Luk. 6:38). ~ T. Sawm Lian, 5|2|2015\nPrevious: Kammal kilawm pawlkhat (azom 26 March)\nNext: Khensatna mann anei Damiah bupa


timestamp: atn

url: =Villa Aekham - Picture of Villa Aekham, Vang Vieng - TripAdvisor\nVilla Aekham - Picture of Villa Aekham, Vang Vieng\nAsia Laos Vientiane Province Vang Vieng Vang Vieng Bed and Breakfasts Villa Aekham Pictures\nPhoto: “Villa Aekham” From Review:\nof Villa Aekham\n#40 of 98 B&Bs / Inns in Vang Vieng Rimnam road, Vang Vieng 0100, Laos Hotel amenities\n“The place for sunset addicts”\t28/02/2016\n“Quiet big rooms”\t12/02/2016\n53 helpful votes Reviewed 6 February 2011\nMore Helpful? Thank AndreaZ Report Been to Villa Aekham? Share your experience!


url: =Global Buanli Family: Tulaai Leitung Thuthang Tuamtuam Updates March 6, 2014\nTulaai Leitung Thuthang Tuamtuam Updates March 6, 2014\n· USA gaalkaap lamte in gaalvaaitawh kisai Innpi palaai ah thusunna March 5,2014 ni in nei uha, North Korea vaai agenkawm un kawlgam in zong North Korea gamte tungpan gaalvan leiden laai dingthu pulaak khia uhhi. Tua mah tawh kizawitawn in Kawlgam Gaalkaap maang Min Aung Hlaing in China pan Vanlaai aleeng gaal vaanleeng te kaapkhiat theihna Thaute kilei khin tukum beima in ongpuak ding uhhi ci in genkhia hi.\n· Kawlkumpi te in Ngapik ngian tawh 2015 kiteel ma Mualtung miteng ongvaatsawm leuleu uh ahihman in kuamah kitawng cih omlo hinapin, Tura U Swe Mann leh Daw Aung San Suu Kyi in March 6, 2014 ni in mipi teel palaai te kiang ah party khat le khat kitawng kei unla kilem sawm un cipong mawk hi.\n· Ukraine gam tawlam Crimea tuikulh aom Ukraine thunei te in Ukraine gampan taaikhia in Russia gamtawh kipawlding in March 6, 2014 ni in Hlutdaw ah thukimna nei uhhi. HIh Crimea peen Ukraine gam hinapi in Russia gammi atamzaw teenna munkhat ahihi. Hih thu hang in Russia tung ah nitumna gamlamte leh US heh mahmah uh ahihman in Sumbawlna lam leh lampi tuamtuam tawh Russia khaktan nading kikum litlit ta uhhi.\n· Suangzah a khauh leh ama thulo thu asalo gam a kingaih sun gamkhat ahi Cuba gamte in Nitumna gamlam ahi EU gamte tawh kizom a kihokhopding thukimna March 6, 2014 ni in neita uhhi. HIhbang thu apian theihnading in EU in heelmasa hi a Cuba in amang suak uhhi.\n· Tuesday March 4,2014 ni in North Korea gamte in Missile thau pi South Korea leh USA te ginna in a lot ziahziah uhleh a ki-itpih mahmah uh leh alawmhoih peen uh ahi China gamte neihsa khualzin mi apua vaanleeng kha dektak ahihman in tudong kibuai mahmah uhhi.\nPosted by Thang Khawm Pauzomi at 2:13 AM


url: =Sum ngah nading phualthum (3 sources to get capital) :: ZOMI DAILY\nposted on 20 May 2018 at 3:48 pm Lomkholna: News, Siamsin\nSumlom ngah nading munthum ngen ding hihang. Nasep khat peuhpeuh kipat theih nadingin sumbul ngah nading F3 ci in tawm gending hihang!\n1. F- Family. Nasep i kipat nadingin a kisam sum innkuanpih te kiangpan ki ngahthei hi. Sum bek hi sese lo in tha le ngal leh thu le la tawh innkuanpih te in hong huh thei hi. Tua ahihmanin i innkuanpih te tawh kipumkhat in ki panpih masa ding hi hang.\n2. F- Friends. Lawmte kiangpan sumbulpi ki ngah thei hi. Leitung mi minthang te tangthu khempeuh i sim ciangin a lawm te panpih mite vive hizaw pian hi. Lawmhoihtampi a nei te lawhcing hi. Lawmte ii hong muanngam dingzongh kisam hi. Ei zongh mi te lawm suah ding kisam hi. Tuapen sumlompi ngah nading mun a hihi.\n3. F- Fools. Mihaite kiangpan sumbulpi ki ngahthei hi. Nanghangin mi hai, nang vaitawh a haizo tampi nei in. Mihai cihciangin nang cih bangbang hoih a sa zo ding mi nei in cihna hi.\nGentehna in lasa siamte in mipite lungsim khempeuh a ngah nading hanciam uh hi. Mipite lungsim khempeuh a ngah khit uh ciangin a cihbangbang mipi te in hoihsa pah uh hi. Sumtampi bei in pawilahna ah pai uh hi. Tua sumlom teng a mau a ngah hiziau hi.\nCompany khat in kawnggak bawl aa mite lungsimkhempeuh ngahsawm hi. Vanleng tungpan a kia mikhat nangawn tua kawnggak in honthei hi ci in genuh hi. Sawtsimsim ciangin mite lungsim buplak uh hi. Tua ciangin tua kawnggak khat pen 700,000 in zuak uh hi. Mihai i cih te in lei veve uh hi.\nFools i cihpen kitel theita hi. Tuni in nanga’ding fools tampi neihsawm in. Mihaisak ding cihna hilo aa mite thuzawh ding cih a hihi. Nang zongh mi khat a’dingin a haikhin na hihleh nasum te mi mawkpiak nawnkei in. Kawnggakkhat 5000 tawh hoih mahmah lel hi. Lungdam, Siamsin Library\nPrevious: Penticost ~ Rev. T Ding Gin Lian\nNext: Malaysia gamsung ah GST phiat kipanta, GST omlohsung vangil leihuai\nZomite’ Doding Gaal Nam 4\nFederal vai kiginna ~ Pau Sian Lian\nZomi leh Pilna ~ Pau Do Lian


url: =Research & Development Report – Zomi te I mapan khoptheihtaktak nading :: ZOMI DAILY\nResearch & Development Report – Zomi te I mapan khoptheihtaktak nading\nposted on 27 May 2016 at 7:49 am UTC+9:30 Lomkholna: Article, Nantalsuan\n“Ki pumkhatna in I thahatna hi”\n“Siilong chiindi khon Aa”\nZolai Sang I cihse- Primary School Kawllai sinbu sung ah, bawngleeng khat buannawng-ah a awk pen mitampi-in a sawnna-liim nuai ah, “Khat kia tawh kizo lo, sawnkhawm ciat leeng kizo hi” cih I simkha tek ding hi. Tuabek hilo in, a thahat tuakmahmah mikhat in, singpum honkhat pen kuunliang in, thasaan in a kuaih laitak-lim pen, lailu-stamp tung ah hita leh mualsuang golpi nangawn tawh ki bawl viavua I mu ngei ding hi.\nTuabang in, I phunsansan Kawlkumpi in kipumkhatna ding in, hong hanthawn napi’ bang-in ei hong hei mawk hiam? Banghang cih i genkhiat pahloh hang’ I lungsimsung tek-ah dawnna I neiciat ding hi. A hizong kilamthak taktak nading in, lungsim kidawnna bektawh thupiang zolo aa, muhtheih simtheih ding in, a kician kantelna kisam hi. Tua thukhantelna research kici pen a khangtosa a khangtonuamlai te’n a neihloh theihloh khat hi aa, Research and Development a neilo kipawlna peuhmah khangto vanvan lualo kici hi.\nResearch kantelna omlo in development a kisep hang’ piicing zo taktak lo kici hi. A beisa hunte’ en kik leng semlebawl I kisakha phialzong puahphattheihzong tampi mah a om ding hi. Kipumkhat in nasemkhawm ni ki cici ta leeng, ki thutuak thei mahmahlo I ciden kha ding hi. A sakhi tuinek a bulpi in kantello, a zungtheilo, kipatna theilo in, a dawn I huaihuai hang’ a gah limci hong suaklo ding hi. Meikaang a tungpan I phelhphelh hang’, a nuai a kipatna sumitlo bekhilo, I seemseem I tawhtawh laiteng mit paklo ding a hihi.\nA piicing in I khantohnop takpi leh, abeisa I buaina, I kikhenna, I kipumkhatlohna te’ a kipatna a zungpi leh a hangte’ kantel in, mualsuang bang in, lai-in nei leeng, mailam kalsuandan taktak ding kimu theizaw ding in ka um hi.\nTua hi a, minam sung ah muan leh suan te’aa kipan a hanciamzo te’n, deihsakna takpi tawh a beisa batzawh tantan Zomi te nuntaak khuasakzia (singkung lopa, khua leh tui, sumbawl paaibawlna, biakna pawlpi) a bukiim kantel in report laibupi bawlzo leeng, bul kibang siksan kibang leh mailam minambup khantohnang planning, strategy, development I sepnop geelnopdan I deihsakdan kizawitawn zawdeuh ding a hihi.\nLungsim zawngkhalna, Ciimna, Pilna leh Siamna zawngkhalna in, tu leh tu aa pumpi taksa zawngkhalna sang’ dahhuai leh kihtaakhuaizaw a hihi.\nPrevious: Computer hun beisak mawk\nNext: Ciik piakna ~ Bishop Lian Khen\nBhutan innkuan khat tungpan Lesson\nKapteel khua ki khumcipna pan ki khahkol tading


url: =Cin Sian Pau's Page - Zomi Community Network\nCin Sian Pau\nYangon Region Myanmar Southeast Asia\nCin Sian Pau's Likes\nCin Sian Pau's Discussions\n“En un, sanggam bangin mite pumkhat suakin a tut khawm uh ciangin bangzahin hoihin nuam ahi hiam?.... Bang hang hiam cih leh TOPA in nuntak tawntungna thupha tua mun-ah a pia hi. Late 133:1-3”Khat…Continue\nCin Sian Pau has not received any gifts yet\nCin Sian Pau's Page\nDear Khazih sungah kong zahtaak Minampite aw\nIh biak Topa min tawh kong hopih masa hi. Nomau vaang leh ih biak Topa Pasian' hong angvang na in tuni ciangdong minam aa ding .leh ih biak Topa lenggah huan sungah Topa' na sem dingin hong zangTopa' Jesuh min kaphat masa hi.\nKo innkuan pen tu laitak Hmawbi ah Church planting leh charity lam sem\nin ka om uh hi. Ih Biak\nPasian in sepding leh vei ding hong guatna\nhangin tulai tak tu lai khang hun\naa ih lipkhap ih patauh mahmah\nHIV/AIDS natna nei ih minam naupang nih te\nkemin ka om uh aa, ka tate mah tawh deidan nei lo in sang kah sak in home\ntuition zong sumneih man hi lo in amau lumsim nat ding phalloh manin ka tate\ntawh sang ka kah sak khawm uh hi. Ahi zongin tu hun nuntakna haksa toto ahih\nmanin kanapang kep te uh aa ding sumzat paai zat ki cing lo ahih man leh naupang te sang hong lak khawl ding deih phal lo ka hih manun akua maciat in thungetna tawh eimi naupang pattah te mi pil kasuah zawh dong leh ka khoi ka vak zawh na ding un thungetna tawh ahi zongin.sumtha paai tha tawh ahi zongin nong panpih ciat na ding un thungetkong cial uh hi. Nong kizopnop leh thudot ding aom leh hih email <cinspau@gmail.com>tawh hong zom le uh cin.. Ka lungdam ei.Tulaitak dahna khitui leh veina khitui te mailam ah ih biak Topanlungdamna khitui leh gual zawhna khitui\ntawh hong gual zawh pi ta hen.\nTopa'leenggah huansungah nasanggampa uh\nRev.Cin Sian Pau te innkuan\nCin Sian Pau's Photos\nAt 9:58am on March 28, 2018, Precious Romeo said…


url: =Nix picks cost No. 15 Auburn in 30-22 loss to South Carolina - ABC Columbia - Page Up Down\nNix picks cost No. 15 Auburn in 30-22 loss to South Carolina – ABC Columbia\nREAD MORE Haywood Co. Sheriff's Office seek help locating missing hiker\nREAD MORE Haywood Co. crews suspend search for missing hiker until Sunday morning


url: =Bogyoke Aungsan Lim Koi Natu Vai ~ Thu Tatuam (Siyin News)\nBogyoke Aungsan Lim Koi Natu Vai\nKawlpi ah Bogyoke Aungsan lim koi natu vai taw kisai in, Sep 27, 2016 ni kikupna nei ci hi.\n8888 Saang patang kipawlnate, NLD Kawlpi le Kawlzaang thuneite kihel in kison hi.\nibu winda September 29, 2016 at 7:13 PM\npak.solihin October 5, 2016 at 8:45 AM


url: =Photo - Weasel and Lilian Mbabazi\nWeasel and Lilian Mbabazi, Moze Radio's baby mama saying HI...!\nPosted by: uowd AT 05:17 am | Permalink | Email\nIt's a good year so far for the Goodlyfe Crew singers Radio and Weasel - Their first video for the year 2016, Omwana Wa Bandi is already out and it's been received well, their Juicy Juicy song was voted Song of the Year (2015) in the just concluded Hipipo awards and as if that is not enough, their Skywalker song has been bought to feature in a Hollywood movie.\nWeasel chatting with Toniks during his Birthday bash at Club Venom\nBET 2013 Nominee, Weasle during the Obuddel launch at Hotel Africana


url: =BB King : A tomin theihhuai kasak ~ Zen Lian :: ZOMI DAILY\nposted on 6 August 2016 at 3:08 am UTC+9:30 Lomkholna: Article, Celebrity\nHih BLUE’S Sia Pipa pen Sep 16, 1925 kum in in suak hi. Leitung ah mi minthang Blue’s musicians te in a zahtak penpen mipa a hi hi. Leitung ah gam uk kumpite, mihau, milian, mipil mi tampi tak in kihopih nop, ann neekpih nop, leh lengla ding aa a deih uh mi thupi khat a hi hi. Hih mun ah a guitar lam tam gen zaw ni.\nBB King pen, la phuak siam, Guitar tum siam, lasak zong siam a hi hi. Zi (2) vei nei hi, kum khat sung ah performance 250 bang nei aa, a hun piak zawh loh hang in ki khen zel hi.\nBB King a hih Blue’s music a zui mi t’a ding in Blue’s Siapi taktak khat a hi hi. Leitung bup ah a thupi pen guitar bawl company Gibson in a ma min tawh guitar khat bawl sak aa BB King Lucille ki ci hi.Tua hun lai in signatures guitar pen ki bawl mengmeng het lo hi.\nKoi ci aa siam?\nSolo khat a tum ciang in (ih mit in mu ta leh /Mu ta kei leh) thu khat hong gen tawh kibang hi. Bang thu hong gen hiam cih gen khiatna ding a haksat hang ih lungsim sung ah theihna khat ki nei hi. Hih pen BB King e lamdanna leh mite in a deihluatna thu lianpi pen a hi hi. (A siam na ci ding maw Pasian piak sa suah pih siam na ci ding maw nang na khentat zaw in.)\nGalvan zat (bang guitar thau zang)\nHih pa e galvan zat pen Vibrato a ki ci – vei lam khut me tawh guitar khau ling sak in aw (ging) zak nop tuamtuam te piang sak hi. Lasa bang hih leh a la tawpna lam ah aw a ling sak uh pen lian hi. Van leeng zong hawl thei (licence) ngah khat a hi hi.\nA ma nasep lian mahmahte.\nLeitung mun khempeuh ah Blue’s music ki tumthei kim in nuam ki sa mahmah hi.Tua leitung bup a zeelna ding in BB King pen a missionary lianpi pen hi. England gammi Eric Clapton a minthan cil aa kipan in, a na panpih mahmah aa, US ah a tum theihna ding ahi zong in, ama show mun tuamtuam te ah tum pih kawikawi in (Buddy Guy tawh) Eric Clapton bang Guitar god a kici zawzen hi.Tua Eric Clapton zahtak mahmah pa pen BB King na hi hi.\nCihnopna ah mikang te tung ah Blue’s music kizel sak in, Mivom leh mikang kikal ah kitelsiamna tampi hong hong khang tuam a hi hi. Mivomte lampi tuam pan in a na lamto zo mipa a hi hi. Hih Blue’s music hang in Guitar tumsiam kithei ngeilo/ tum khawm ngei nailo te in hong jam khawm, tum khawm thei aa khat leh khat ki itna piang sak hi.\nNidang leh tuhun aa mi minthang tampi in hih BB King i la-te ngai in kisinna in nei uh hi. 2007 kum in Brown University te in honorary doctorate in Music pia uh hi.\nA Letsong ngahna leh Pahtawina, Ciamtehna ngah na hih a nuai ah-\nIn 198, Rock & Roll Hall of Fame.\nIn 1990, National Medal of Arts.\nIn 1991, National Heritage Fellowship from the NEA.\nA commemorative guitar pick honoring “B.B. King Day” in Portland, Maine.\nGrammy Lifetime Achievement Award in 1987.\n2009, 15 Grammy Awards, Grammy Award for Best Traditional Blues Album: in\n2009 (for One Kind Favor), 2005 (B. B. King & Friends)\n2003 (for A Christmas Celebration of Hope),\n2001 (for Riding with the King),\n2000 (for Blues on the Bayou), 1994 (for Blues Summit),\n1992 (for Live at the Apollo),\n1991 (for Live at San Quentin),\n1986 (for My Guitar Sings the Blues) and\n1984 (for Blues ‘N’ Jazz).\n1982, he won the Grammy for Best Ethnic or Traditional Folk Recording (for There Must Be a Better World Somewhere). The Grammy for Best Ethnic or Traditional Folk was last given in 1986; the Grammy Award for Best Traditional Blues Album was first given in 1983.\n1997, he won a Grammy Award for Best Rock Instrumental Performance (with other artists, for “SRV Shuffle”). In 1971, he won the Grammy Award for Best Male R&B Vocal Performance (for “The Thrill Is Gone”). A Grammy Hall of Fame Award was given to “The Thrill is Gone”\n1998, an award given to recordings that are at least 25 years old and that have “qualitative or historical significance.\nA tung aa ziahzuah Pahtawina leh Ciamtehnate ih et ciang in-ei bang linlian mi mawkmawk khat in hici bang aa gualzawhna vuicing neizo cih pen thupi ka sa mahmah hi. Haksakna lam in gen ni ci leng a ma thuak khak haksatna pen kua mah tawh teh zawh loh ding in haksakna tampi na thuak ngei lua zen hi. Hihmah taleh hanciam toto, ci tak toto a hih man in mi mawkmawk khat i sep theih ngei loh ding hicibang minphatna, ciaptehna, pahtawina a ngah na hi hi.\nMi te”n bang hang aa a ma la te deih\nLa ih ngaih ciang in a la luandan leh la sa pa ih siamna, lasa pa i lungsim suk khakna tawh ki zui in tua la pen in ih lungsim hong lawngkha -hong khoih kha- tua late ih deih deuh hi. BB King late mite in a deihna uh zong mite lungsim sukha, lawngkha diak hi.\nTuahang in mite in a nisim nuntakna ah a thuakkhak a haksatnate pen BB King in a maute ta’ang in a gen khiat sak, a sutkhiat sak bang in na nei uh hi. (La in Thu hi aa -Thu in La Hi)\nA ma i tangthu sutsut ding hi le hang lai mai 800 bang val kha ding hi napi in Zomi music ukt’a ding theihna khanna ding deihna tawh kisam ka sak teng kong at ahi hi.\nPrevious: Ni khat ni ciang in ~ Rev. Khup Za Go\nNext: Vondeih Kep Ding – 39 (Pau Khan Kap)\nHaimual pan kikona, kahna


url: =Kal Khat Khit Kal Khat ~ Hau Za Cin :: ZOMI DAILY\nposted on 23 December 2014 at 10:57 am Lomkholna: Article, Hauzacin\nKum sim in vanleng tawh khualzin mite in Singapore vanlengtual ah sumnen lak kik taak a sakloh uh a kikhol pen USD 500,000 bang pha zo hi kici hi. Sumnen pia khat pia nih a kinusia pen vanlentual ah nasemte in na kholkhol uh a, kum tawp ciang tampi pha mawk hi. Cihtaak i sakloh nangawn a kikholkhol ciangin a tawpna ah tampi pha in manpha mahmah ahi hi.\n1. Kal khat suan ding thupisak ding: Tupna lianpi nangawn a tangtun nadingin kal neucik khat suanna tawh kipat kul hi. Tua kal khat suanna pen a ciil in cihtaklo tawh kibang hi; ahi zongin kal khat suan phot pongpong ding kisam hi. Kal khat suan khit ciang a ban ah, ‘tun kal khat suan kik leng bang a citam’ ciin ei leh ei kidong dingin suan takpi ding hi hang; tua hileh i tup i sawmna lam hong manawh sak ding ahi hi.\nZan na lup ma in nang leh nang kidong in: ‘tuni bang kal suan ka hiam’ ciin. Zingsang na thawh ciangin: ‘tuni bang kal suan ding ka hi hiam’ ciin kidong leuleu in. Nisim, zansim in tua bangin kidong lecin na kalsuan ding na ngaihsun khia thei ding hi. Kal tampi kisam lo a, kal khat bek suanna tawh zong hun phot hi. Sumnen pen a kigawm ciangin cihtham mahmah a, a nen in en leng bel cihtham hetlo hi cih i gen khin hi. Kal khat suanna zong tua tawh a kibang ahi hi.\n2. Tup khat, ngim khat bek nei phot in: Tupna a tangtunna dingin a thupi masa penpen ah tup khat, ngim khat nei phot ding ahi hi. Tua tup leh ngim bang hiam cih khentat masak ding ahi hi. Tua tup leh ngim a tangtunna dingin lungduai taka kalsuan ngitnget kisam lai hi. Tua tup leh ngim a tangtunna dingin ‘hithei kenteh’ ‘tangtung zo kenteh’ ciin nang leh nang kithanemsak kei in. Banghangin hih bang sawmna nei ka hiam? Bang hangin hih tup leh ngim in nei mawk ka hiam; hih bang tup leh ngim zong a kizatna ding om takpi ding hiam, hizo takpi ding hiam ciin zong kidong kik vet ngei kei in. Ahih theih ding na ngaihsut khit ciang na tup, na ngim hi khin ahih manin tua thului te ah sulhei kik nawnkei in. Ahih theih ding na theihsa na kalsuanpih khitsa hita ahih manin na maban zomin kal khat khit kal hauzacinkhat suan lel in.\n3. Na kalsuannate ciamteh toto in: Na kalsuan khitsa teng simsim lel inla, na maban ah kal bangzah suan ding omlai cihte ngaihsut masak in nei vet kei in. Mi pawlkhat in a tup a sawmna uh tangtungsak dingin kal saupi suan khin napi amau thanem khat ciang ‘hih zo takpi ding ka hiam’ ciin amau leh amau kingaihsun kik in dinkhawl thei uh hi. Ahihsa uh thupi ahih lam phawklo in a hih nailoh uh tawh kithanemsak sawm uh hi. A taktak in i etkik ding, i sutsut ding pen i kalsuanna sate hi a, i maban hilo hi. I mailam pen i muhkholh hilo a, i phut ding ahi hi. I nunglam pen i zawhsa hi a lungdama nuihnuih mai ding ahi hi. Tua ahih manin nuihna ding ah nui in maban phut ding ah kalsuanna tawh mainawt ding hihang. Luidunga suangpi zong tui luang in a nawknawk ciangin a sawtna ciang bei mang hi. Banghang hiam cih leh tui luangin suangpi pen tawlngalo in nawk den a, sun tawh zan tawh a nawk tawpsan ngeilo hi. Lungduaina leh cih teiteina tawh a kalsuante in a tup a sawm tangtun uh hi.\nTu in kumthak 2014 sungah zong a thupi, vai thupi, tup leh ngim thupi nei tek ding hi hang – lungkia lo in mainawt in ni khat kal khat khit kal khat suan ciat ding hi hang. Tua hi leh kum tawp ciang i tup i ngim tangtung pelmawh ding hi.\nLaisim khempeuh kumthak 2014 deihsakna kong khak a, i biak Topa in a kicing thupha note khempeuh hong pia kim ciatta hen.\nPrevious: Jesu Khebul ah ~ Dr. Ngul Khan Pau\nNext: Ai khua panin sin ding ~ T. Sawm Lian


url: =Global Buanli Family: Tulaai Leitung Thuthang tuamtuam updates September 24, 2013\nTulaai Leitung Thuthang tuamtuam updates September 24, 2013\n· Kawlgam Democracy lampi lam manawh a ataainate leh Mualtungmi thautawite leh kumpi ten kilemna abawlnate thukimpih leh muakkawmding in The Elders kici Leitung makaai luuipi te kipawlna I palaaite 9/24/13 ni in Kawlgam Yangon khuapi tungta uhhi. Hih palaaite lak ah Norway Prime Minister luui Gro Harlem Brundtland , Finland President luui Nobel Prize ngah Martti Ahtisaari leh US President luui Jimmy Carter te kihel uhhi.\n· Kawlgam sung ah akizang 2008 pingpei thukhunpi in Mualtungmi namkee te huulo ahihman in athakkhat gelhphading ci in UNFC,UNA te in nasiatak in pan alaak laaitak un, Mualtungmi te kigawmkhopna party mah khat ahi Tah-sah-niah party te in 2008 thukhunpi thak gelhkikding hoih asaklohna thu uh 9/24/13 ni in pulaakkhia uhhi. ( Kawlgam peen amihing mahmah a apiang mahmahlo hihang imakaaite hikhinlo hi. Cih kei mimal muhna hi.)\n· Kawlgam sung Yangon khuapi kilemna innpi ah Shan minam thautawi SSA/RCSS , Karen minam thautawi KNU te leh U Aung Myint kimuhkhopna 9/24/13 ni in nei uh a, U Aung Myint in October kha sung in Kawlgambup kilemna pawipi khaamzawhnading in kumpi ten haanciam a tuakilemna pawipi ah Kawlgam gaalkaap maangpite, UN General Secretary Ban Ki Moon, Billy Clinton, Jimmy Carter cihte leh leitung kilemna tawh kisai miminthang te ongtheihpihding in kisamding ci ngeng ngang liang hi.\n· Kawlgam Pithaungsuh Hlutdaw makaaipi Tura U Shwe Mann leh Thailand Prime Minister Yingluck Shinawatra te tuni 9/24/13 ni in Thailand gam Bangkok khuapi ah kimukhawm uha, Gamnih in tulian a avaaihawm khop uh gamgidung vaai leh sum le paai zonkhopna tawh kisai kikum uhhi. Anih tuak un Mikaangpau tuakzang nuam himah eh U Shwe Mann mikaangpau peen ngapik in matcip in siaglo ahihman in kamphen zong in buaituak mahmah uhihi.\n· USA gam New York khuapi ah UN khawmpi tuni 9/24/13 ni in kibawl a, Thukonghon thugenna President Obama in nei hi. Obama in agenna ah Syria gam I aneih Chemical gaalvan teng vaatmaaimang ding vaaihawmna ah leitungbup in khutkhat tawi khekhat khaai bang a ma pankhop kuul hi ci in genkhia hi.\n· Pakistan gam tuitaw nawllam Balochistan province sung ah 9/24/13 ni in 7.7 magnitude haat in zin nasiatak in liing ahihman in mi atawmpeen 45 sikhinta a , Inn 30% bang kicim mang ahihman in mipi cimawh tuul tampitak cihnading theilo in om uhhi. Hih mite ahuhding in Pakisatan kumpi te In gaalkaap thahaat mahmah 200 kipeisak ziahziah uh ci in Pakistan kumpi te in genkhia uhhi. Zinliin akhauhdaan peen India gam Karachi, Hyderabad khuapi te leh India's khuapi Delhi nangawn ah inn ling ngamngam cizen hi. ( Laisiantho taangtungta )\nPosted by Thang Khawm Pauzomi at 1:25 AM


url: =Solkha tang nuai ah Tedim khuapi (6) ~ Hau Za Cin :: ZOMI DAILY\nSolkha tang nuai ah Tedim khuapi (6) ~ Hau Za Cin\nposted on 21 January 2015 at 1:30 pm Lomkholna: Article, Hauzacin\nSialsa ka nek nunung pen India gam a Vapar khua ah hi. Sia Paupu (Rev. Dr. JM Ngul Khan Pau) USA pan Lai Siangtho sangkah Doctor of Missiology, Western Seminary, Portland pan zo a hong ciah Zomi Baptist Church, Mizogam in a pahtawisakna a kigo pen ahi hi. Tua laiin Sialsa pen bawngsa sangin nip zaw, min baihzaw, neel zaw ciin kigen a, ki tam nek lo ahih manin sialsa lim dan ka gen luat ding ka thei kei hi. Sakhi sa hi leh bel luang za khat bang kine mahmah ding ahih cianga a lim dan ka tel zawk himah hiven!\nNitak annek khit ciangin Thangmual dawna Khapi suak zong kimu ziziaita a, ahi zongin khuazing nailo ahih manin khavak sangin nitum khin lian paangsan pen etlawm zaw laitak hi. Sun thapai in Zomi te maban leh Zomi te kalsuan zia ding thu tuamtuam kikum in thu kingai, kigen, kikum kik zel ahih manin kigim pian a anne kine baih in annek khit leh nitak kikhop kikal hun tomno sung ni tum khit peuh leh khua vot pian ahih manin zan ciang silh ding puanlum lakna hun awng kinei hi. Kei zong tua hun awng sung a manpha thei pen in kizang henla, khuasung beek kivak leh cih ka ngaihsun hi.\nZolengthe Naipi Phung Ah: Tedim pai nailo khempeuh in zong Tedim khuapi i ngaihsut leh i ciamtehna pen Zolengthe Naipi ahi hi. The Big Ben of Tedim cih ding zaha thupi hi. London khuapi ah naipi pen Big Ben kici a, Zomi te adingin Tedim khuapi laizanga naipi pen Zolengthe ahi hi. Zomi laphuak siampa khat in:\nZolengthe lah khuangkhuang dinga maw,\nZomi sinlai ah na sa’ng e\nZohuihkhi siang hong laang hiauhiaute in zong\nZomi na hi hong ci e\nciin Zomi te i huih nung, i tuiluang, i lengthe khuang ngeungeu te nangawn in ‘Nang Zomi hiteh’ ciin hong gengen uh na hileltak hi. Ei leh ei Zomi i kicih setset mah bangin i ganhing, i singkung, i luitui, i thelnah nim dialdial leh i dik huih siangtho nung hiauhiaute nangawn in Zomi hiteh ciin hong telsak semsem hi. Zomi te hampha mahmah hang.\nKa vaknop thu uh ka gen khak uh a zak ciang Zomi Music Khantoh Vaihawm Pawl ci pak ni, ZOMUS General Secy Sia Lianpi @ Taang Lungtup in ‘Cycle na zatnop uh leh kei a om’ ciin a tawhtang hong pia ziau a, ko zong ZIS Secy Pa Khup Khawm Mung tawh lungdam takin ka la pah uh a, vak dingin ka taikhia pah uh hi. Nitak kikhop lah hong tung pah ding ahih manin ka hawhnopna teng uh ka vak zangzang pak uh hi.\nZolengthe Naipi phung ka tun uh ciangin nitak khua hun nuam laitak hi a, lah nisa hang lumlua nawnlo, khuazing ding lah hilua nailo ahih manin Zolengthei naipi pen etlawm in a dawn ah Zomi te ki itna lim lak Vaphual tuang ngiungeu zong nitum kuan kisung ziziai etlawm sa in na khuadak ngekngawk a, a pa pen in Thangmual dawna tung solkhapi taang ding hong suak suk beba na galdawn ek awk hi. Zomi te Vaphual pen a kientuah den ahih manin a nih uh kimaingat in a tuangkhawm, a kisapna uh a kientuah, a kihuh, a kipanpih vasa ahih manin tua vaphual lungsim a nei Zomi te i kisapna khempeuh a kihuai a kien, a kivante i hihna hong phawksak kikkik hi.\nMotor Cycle tung pan tuaksuk in Zolengthe naipi tawh maan (photograph) ka kilak leh nitak 5:25 P.M. hun lian ahi hi. Hih naipi pen khualaizang mun hoihna pen leh lamkabom nuam mahmah ah om a, a tun zong sangin inn dawl 7 ciang banga sang hito dingin ka tuat pong hi. Lampi thum kituahna san ah om hi in, a kim a kiangah sumbuk lamdung khempeuh ah om zihziah in van zong kim mahmah a, sumbuk lian khempeuh tua kiim tengah kigual hipen mai hi. Zolengthe naipi gei leh a kiim teng bel mun awng lianpi hi a, vaksuk vaktohna ding leh mawtaw khawlna, kiheina leh mihing a hon a kituahkhopna dingin a hoih mahmah ahi hi.\nZolengthe Naipi sak ah ‘pilna sawm’ om a, tua sungah sangnaupangte in lai puak ziahziah in sim uh a, lampi pan zong a laisim uh kiza zo hi. A hon in sim ziahziah uh ahih manin kithanopsuah peuhmah bilbel ding uh hi. Tu hun laitak pen tan 10 exam ding ahih manin laisim a kinak kin mahmah laitak hi a, tan 10 exam nei nu leh pate bang khuasung zong vakkhia man mello in tate exam nading a vanpih, a tutpih, a nek leh dawn ding, a kisap teng uh a sai dingin a kipiakhia ngiat uh ahi hi. Tua ‘pilna sawm’ tung ah Zomi mi minthang Pu Songtheu te inn om a, lampi pan zong kimu thei hi.\nHornbill Nursing Home Muta: A kigen, a minthang vangvang khat leuleu pen – Pu Suan Pau te in Zomi te hong khualna un cina luna a kikhoina dingin Sakollam ah “Hornbill Nursing Home” na nei uh a, tua pen minthang vangvang ahih manin a mu nuam ngiat leh a en nuam ngiat in ka va pha uh hi. Vaphual Ta Khoi Banga Kikhoina cih ahih mah bangin nasia peuhmah a a thahatlozaw, a zawmzaw deuhte kikepna, kikhoina dingin inn hoih mahmah khat kilam a, tua taihinn sungah Tedim khuasung bek hilo – mun tuamtuam, khua tuamtuam pan zong cina, damlote kikem in kikhoi hi.\nPu Suan Pau in hih banga Zomi leh Zogam adinga a sepna, a hihna te zahtakhuai in thupi peuhmah a, zong pahtawi tak in thapiak taak mahmah hi. Zomi khempeuh in Pu Suan Pau te hong khualna leh hong deihsakna uh hanga hibang i cinat, i lunat cianga i belh theih ding damna inn hong phuat uh nakpi takin thapia in pahtawiin, lungdam ciat ni. Cidamna leh kikepna mihing a kisamlo kuamah omlo hi. I nuntakna hun khat teitei ciang a cina ding, a kikem ding, a kikhoi dingte i hi hi. Sihna zong i pelh thei hilo ahih manin i sihma, i nuntak lai a nuam thei pena i hunte i zatna dingin cidam nasepnaleh kikep kikhoina a kisam mihing ihi hi; tua pen leitung ngeina zong ahi hi.\nKa va hawhni uh Pu Suan Pau tapa Dr. Piang leh a zi na om in ka kimu thei vua hampha in angtang ka kisa mahmah hi. A zi lah melhoih in zong thacing a, Zomi numei lak ah a etteh taak leh a hampha mahmah numei hi ciin ka ciamteh hi. Banghang hiam cih leh a pasal tawh cina don thei, kem thei, khoi thei dingin Medicine Degree mah nei in Doctor mah hi a, a nupa un medical doctor tuaktuak ahi uh hi. Dr. Piang pen ka kimuh ngeisa uh ahih hang a khamul na sauzaw ta a, zong na thadimzaw ta hi.\nA zi pen ka khatvei kimuhna uh ahih hang coffee dawn ding hong tawi sensen ciang Zomi numeite pen mo hoih hingiat, zin leh leng a do ngiat minam i hihna, i nasep i za liat tawh kisailo in a thanuam, a semnuam, mite a huai minam hi hang ciin ka ciamteh hi. Nupa hih banga nasep kibang semkhawm hialhial a kihuh thei, kinungthuap thei cih pen Zomi sung bek ah zong hilo leitung level ah zong a mi hamphate hi uh hi. Inn lah nuam, coffee lah lim, inntekte lah a thupina uh kiphatsakpih lo in kiniamkhiat in kiho nuam mahmah hi.\nNung kum lam in zong India lam pan hong pai Zomi khawmpi simte khempeuh gan khat go in annekpihna bawlsak a, gilvah takin ankuang luisak ngei hi. Tua zaha minam leh mipihte a vei, a khual a huai innkuan uh hi a, tua hang mah hi inteh Pasian in thupha pia in Zomi sungah mihau tampi i neih lak ah a kizahtak mahmah innkuan ahi uh hi.\nPu Kam Hau Tualpi Ah: Tedim khua ah khangnote kikholhna dinga kizang mahmah khat pen Pu Kam Hau tualpi ahi hi. A minthang in a kigen za den ka hih manin kei zong mu nuam in ka hawh ut, ka sik ut mahmah hi. Pu Kam Hau pen Zomi te hih ciang i tun theihna dinga hong na huai, hong na khoi khat hi ci leng i khial lua kei ding hi. Tuni a minam khat a i luan theih, lawng khat a i gin theihna dinga bul a pan leh tuni ciang i tunna dinga kalsang a suan lak ah a madawk khat hi cileng Zomi te History ah a kiciamteh tham ahi hi.\nBanghang hiam cih leh thu leh la na gel in kikep dan, kivaipuak dan, nasep hawmzia, nopna dahna, khut khialh ban khialh ah bangcih ding cih Zomi te zat theih dingin a geel khia, a lui khia masa ahi hi. Tua “Kam Hau Upadi” pen a bulphung a kizang mi khempeuh a huam kha kikep, kihuai, kizunna leh a pilhuaizaw a gamtat dan ding a kitheihna dinga siksan khat ahi hi.\nTua ahih manin tua bang ‘upadi’ hong bawlsak thei mi thupi Zomi sungah i neih minam hampha hi hang. Amah min tulloh na dinga khangnote mun thupi leh manpha Tualpi a kibawlsak mu lo in om utlo ka hih manin a en dingin ka pai uh hi. Ka pa Khup (Rev. Khup Za Go) in Pu Kam Hau tangthute bang kankan a, Zomi te i khantohna leh i khankhiatna dingin a sep a bawlte thupi sa in lai tawh a ciamtehteh hi.\nPu Kam Hau tualpi golpi tak na hi a, a dung leh vang kikim phial in a tam nuam mahmah khat ahi hi. Guah zuk loh sawtta ahih manin kiak po khempeuh na keu khin a, nisat zawh sawtzo ahih manin vui khu dekdek ta hi. Tuuk laia bawhlung suihna khema leh khekhapte na om zihziah lai a, buan a kisuite a khelim uh kidawk in na keucip ta hi. Ka tehkak khat om a – lawi bualte ah lawi a bual khit uh ciang nisa in bual tui kang leh lawite khekap a kidawk zihziah a bang hi.\nMihing khekhap lim muh ding tualpi laizang ah keu gimgem hi. Zogam pen sawt mahmah, upa mahmah, Zomi te i tenzawh sawtta hi cih a kitheihna khat hi ding – goal khuam khawng zong na ekseu pianpianta a, a thak tawh laih hun naita inteh cih zah dingin a sawtta goal post te kizang hi.\nZanggam pan khamtung i tun pen a sawtta hi cih hong musak semsem hi. Helicopter tuk theihna dinga kibawl cemented circle area khat pen tualpi lai ah om a, tualpi pen bawlung suihna bek hilo, vanleng tukna zong hipah hi cih kimu thei hi. Pu Kam Hau in a khanlaiin a tualpi pen ‘multipurpose playground’ dingin na gelkhol hi pelmawh ding hi. Saguh keu sitset khat zong kimu ahih manin hih tualpi pen mipi annekkhopna phualpi leh munpi khat zong hi ding ciin ka um hi. Zomi te khuak tai a, tualpi khat pen zat dan a namkim in a zangthei, a tangzai lungsim nei minam hi hang cih kimu thei hi.\nMaan pawlkhat kila in khuamui hong kai semsem a, solkhapi zong hong taang semsemta ahih manin ka hawhnopna dang uh ka zuan kik leuleu uh hi.\nTedim Sangpi ah hawhna: BEHS-1 kici hi in ka thei a, Basic Education High School Number 1 cihna hiin ka um hi. Tedima sangkahna lianpen leh sangpen hi in “Tedim Sangpi” ciin kitheizaw hi. Tedim sangpi pen Zomi sungah mi thupi tampi hong piankhiatna hi in, u lian, mipil, mihau tampi hong khanna leh sangkahna ahi hi. Tua manin Tedim a kigen sim in hih sanginn kigen pelmawh ahih manin a mun ah mulo in om kei ning ciin ka va khuadak uh hi. School Vision pen: “To create an education system that can generate a learning society capable of facing the challenges of the knowledge” cih ahi hi.\nA Zokam in Tedim Sangpi ngimna in, “Pilna deih minam a pianna ding lunggulhna leh hun kikhel a lap thutheihna a piangsak namkim pilna sinna phualpi hi ding,” cih hi. Sanginn i cih pen pilna deih minam a pianna dinga aphualpi ahih ding a thupi penpen ahi hi. Sanginn i tun ciang, sanginn i kah ciang pilna a deih mite i suak ding a thupi hi a, nang leh kei leh mimal bek hilo in minambup in pilna deih, a lunggulh, a eng thei minam ahih ding a thupi ahi hi. Pilna deih bek hilo in a hunlap a pilna thak leh theihna thak a kikhek ciang zong a lap a theihzawh nading, pilzawhna dingin, siamzawhna ding ngimna ahi hi. Tua bang phualpi khat Zomite khuapi sungah om hi cih mangngilh kei ni.\nGuai, Zomite pilna deih minam ihi hiam? Pilna lunggulh minam i hi hiam? Hun lap pilna leh siamna, thutheihna i nei hiam? Hunlap a i theihna, i siamna, i pilna a kineihna dingin i pil sinna phualpite a kicingin i zang takpi hiam? Zogam ah pilna sinlo in gamdang, khuadang, mundang peuh ah i delh kha hiam? Ei khua pan i deih khempeuh a kingah thei hiam? I tu i tate adingin tua akisam pilnate i pia takpi hiam? Zomi khempeuh mawhpuak ahi hi.\nSanginn golpi hi a, a maan sungah ka muh zel mah bangin innpi nih a kimaingat a kilam, saupi hi a, a kikal ah tualzang nuamtak om hi. Hih sanga kah te pen mi mawkmawklo leh pilna siamna a deihhauzacin ngiatte mah hiding cih ka um a, zong a pil a siam vive hiding uh hi. Sanginn building bek thupi lo in a Tennis Court zong nasia mahmah a, tuidawn ding kipiakna tuikhuk zong a om hi. A kim a huangsung ah Phuitong kungte hing dimdem a, a paak uh ciang nak etlawm ding hiven ka cici mai hi.\nA mun lah nuam in a huang lah kicing hi. Ahi zongin a thupi dan a kigen zah in leh ka muh sawm zaha thupi in mulo ka hi tam aw ka ci a, khuazing ding khuamuita ahih manin ka muhna kician lo zaw ahi tam ka ci hi. Ka khentel thei sam kei hi. Hun ka neih leh sun khuavak mahmah laiin hawh kik ding ciin ka ciahsan a, ahi zongin ka hawhkik man nawn kei hi…\nZomi te khuapi khat ahi Tedim khuapi sung ka vak leh mawtaw nangawn tawh kitai hinapi utna teng, muhnop teng kienkhin pak zolo ding na himawk in, khua hong zing hiaihiai, khapi lah taang semsem, mawtawm meivak zong kimu tam semsem, dumde meide lah hisamlo ahih manin, ko zong lungsim ah ngaihsutna tampi pua kawm in nitak kikhopna ding lam mah zuanin hong pua kawikawi Pa Khup Khawm Mung (Khawmlay) tawh ka taikhia leuleu uh hi.\nCik ciang Tedim Sangpi ka mu kik zen tam maw. Ka sangkahna lah hikei, ka khankhiatna lah hikei, ahi zongin ka mu kik nuam mahmah hi… nang/no e leh? (zop lai ding) Hau Za Cin\nPrevious: Numei leh Suang Manpha\nNext: Banghang in innkuan sung ki lemlo ihhiam? ~ Deih Tung


url: =Mangpha Tg. Khup Sian Lian Muang @ Khup Muang, Kum 44, (Naulak beh) :: ZOMI DAILY\nposted on 27 June 2017 at 11:24 am Lomkholna: Dahpihna, News, ZIUSA, Zomi\nUSA gam Oklahoma State, Tulsa khuapi a teng Tg. Khup Sian Lian Muang @ Khup Muang in abeisa June 24, 2017 ni zingsanglam nai 8:30AM hun-in Gilsunglam damlohna hangtawh Mual ong liapsanta cihthu i zakmanin Zomi Innkuan USA kipawlna in nakpitakin kidahpih, kilainatpih hi.\nTg. Khup Muang pen Zogam, Suanghoih khuami Naulak beh Kawlpi ateng Pa Khai Za Lian leh Nu Ciin Za Man ten Ta Pasal 6 leh Ta Numei 5 a neihna sungah amahpen a ulampanin a 9 na ahihi. Leitung Nuntakkhuasakna, sumzon paaizonna anuamzawding lunggulhnatawh abeisa July, 2008 kum in USA ongtung ahihi.\nTg. Khup Muang pen mi thanuam, mi citak mahmah, a kikhual mahmah khat hi-in Tulsa khuapi Zomi tampi nasepna IC Bus Plan ah nasemkawmin hunawng aneih kalkalin USA gam khuatuamtuamah lungdamna thu taangkoin lawptakin a zinkhiaden a piangthak mahmah ettehhuai Zomi Taang Paal khat ahihi.\nKhangno lai Maban limci tampi neilaikawmkalah hicibanga ong nusiatna hangin Zomi Innkuan USA Kipawlna in lamdangsa, Pammaihsa leh Ki Khasiatpih mahmah hi. Tg. Khup Muang pen USA gamleitang pana ong nusia Zomi laizomkhat, unau sanggam khat hihnatawh dahpihna, lainatpihna lahkhiatna in Zomi Innkuan USA Kipawlna in Paakkual Khattawh Mangpha khakna kineiding hi.\nI it mahmah Tg. Khup Muang tawh a nunungpen hunzatkhopdingpen ong tungding June 28, 2017 (Wednesday) Ni 1:00PM hunin Fitzgerald Funeral Home, 3612 E 91st St, Tulsa, OK 74137 ah Full Gospel Assembly International Ministry (FGAIM) Pawlpite Ngeinazui-in Senior Pastor Rev. Dr. Dam Suan Mung @ Sia Mungtawng in a nunungpen hehnep hunbawlna ong makaih dinga tua khitciangin Calvary Cemetery ah Vuina, daitansakna kinei ding hi.\nI sanggampa Tg. Khup Muang ong nusiatna hanga adah akap a lungleng khuangai Pianna Nulehpa, Pianpih sanggam laizomteng, Tanau Meltheih, Khuapih tuipih, Beh leh Phung Pawlpi mi, Zomipih lawm lehgual khempeuh tungah i Biak Vaanglian Pasian Khasiangtho in a makiangpana ongpai Hehnepna Bucing ong tangsak henla a luang Khituite ong nulsakin lungnop Tawldamna ong guankimtek tahen cih Zomi Innkuan USA Kipawlna in thu kangen uhhi.\nPrevious: Myanmar leh Thai gamsung ah vankham tampi ki haltum\nNext: India ah naupang lamdangkhat suak, pumpi 2, khe 4, khut 4 nei


url: =Nu le Pa - Tungg Thang' Website\nPu Khup Lian leh Pi Dim Zam\nPu Khup Lian\nGalpi nih lai 1944 kum in Tedim gam Teklui khua Pu Awn Khua Mang leh Pi Tel Khua Ciangte tapa upa pen hi. Tarn I pan Tarn III ciang Private Primary School Teklui ah sangg kah hi. 1954 in SHS Tedim pan Tarn IV ong a, 1958 in Kumpi laivuan Tarn VII zo hi. Tarn 9 a sin tuungg in sum haksatna hangin sangg tawp a, ahih hang Fulbright Teacher in sangpi library ah nasep huhsak in sam kik a, California Scholarship pia in sangg kah kik hi. 1960 in kumpi laivuan High School Final ong in, Tedim ah (Matric Class) Tarn 10 kihong nailo a hih manin Private tawh 1961 kum in ong hi.\n1961-1963 kum 2 sung College kah zolo in, Primary Assistant Teacher (Zolai sia) seem hi. A tuah khak thuaknate hangin sum leitawi zong in Mandalay University ah 1963-64; 1964-67 dongg Rangoon Institute of Economics ah kah in B.Com (Accounting and Auditing) ngah hi. A sangkah lai in a thu bulphuh: “Buy what you need, don’t buy what you want.” (Na sap lei inla, na deih lei ken) cih ahihi.\nChin Affairs Council, Hakha in Stipend ngahte Sanggsia semsak a hih manin 1968 pan Economics hilh dingin State High School, Tonzang sangg thak ah Senior Assistant Teacher seem hi. Tua a kipan in sanglam ah seemsuak hi. 1977 in Dip.Ed ngah hi. Sanggsia a sep kum 31 sungah mi ut lohna Zogam khanglam ah kum 15 sung kipiangsak zelzel hi.\nA nasepna teng a nuai a bang hi:\nS.No Designation Place Period\n1. Primary TeacherSMS Gamngai; SHS Tedim1961-1963\n2. Senior TeacherSHS Tonzang/Matupi/Tedim1968-1978\n3. Middle School HeadSMS Lungngo/Kaptel/Miza1978-1990\n4. High School HeadSHS Paletwa, Thuklai1990-1997\n5. Township Education Officer Falam1997-2000\n6. State Asst. Inspector of Schools Hakha2000-2004\n- Zi; neih kum 1965 September – Miss Dim Zam\n- Ta neih vekpi (1968-1986)- Tanu 3 leh Tapa 5\n- Unaunumei 4 leh pasal 2\n- Nu leh pa sih kum (nu-1976, pa 1984)\n- Kituiphum kum1975\nSianu Ciang Za Man (PAT)\nSianu Vung Khan Ciin (PAT, expired in 1995)\nSia Mang Tungg Thang (Minister, MIT)\nSianu Zo Lam Niang (BA, JAT)\nTg Langh En Kham (AGTI)\nTg Pau Siam Kim (B.Th, M.Div)\nTg Thang Sian Suan (Helper, MIT Library)\nTg Thang Hau Langh (BSc, BARS)\nA tupa: Tg Lyan Thawn Saang\nKumpi na kum 38 a sep sungin thu nawngkai tuakkha ngeilo hi. A zakhan na dingin khat vei beek “Interview” tu khalo hi. 2004 November ni 1 ni in kum 60 tawh pension la hi.\nA sanq kah tuunq in sum haksat manin hun tom pen tawh degree a ngah ding a sawm ahihi. “Ka khangual ka bat zawhlohna in Sunday School ka kah khak loh man hi” ci lian hi. Lai siam pente ahih loh hang lai kiat ding patau ngeilo hi.\nA tate makaih hun ding omlo hitaseleh, Pasian in thupha pia a, a tate thumang uh ahih manin, tu in a tate kepna sungah, lung nuam in tawl nga hi.\nA lai gualh: “NI HAM KIKAL NA VAN LAKIK MAH IN” (This is similar idea to “Able was I ere I saw Elba.”)\nPension a lakzawh 2008 kum in Tedim-English Tongdotbu bawl hi. Zopau kammal thuk, taangkam te a mangthang loding a deihna tawh a bawl ahihi. Zolai khan toh ding a lunggulh mahmah khat ahihi.\n(1992 kum Thuklai ah a sep laitak in Pasian in Lai Siangtho mun a piak Isaiah 54 na ahihi.)\n*1983 pawl in Kapteel ah Middle Head a sep lai in Sia Dongh Khai te tawh kikham in Zola dawng 100 kizom in na gen zawhleh ci a, a kizom in Zola dawng 100 gen thei takpi ahih manin liaulo in zo hi.\n*Zomi tading a deihsak na tawh a bawl "Tedim-English Tongdotbu" pen Pasian in thupha pia in 2008 kum Zomi Christian Literature Society (ZCLS) pan zolai tawh akigelhte sung pan, ahoih pen, athupi pen teelna a kipia "Book of the year-2008" ngah in Letsong limci mahmah pia uh hi.\n*2010 Kawlgam Kiteelpi ding ciangin a lawm leh gualte deihsakna tawh Chin National Party (CNP) ah me kuang lui hi (MP seem).\nPi Dim Zam\nKa nu Pi Dim Zam pen 1948 kum in Pu Vungh Za Langh leh Pi Tel Za Vung sung pan in Teklwi khua ah piang hi. Unau pasal thum leh numei giat lak pan a ngana hi.\nAmah pen Pasian thu lam ah a hat mahmah khat ahihi. A upna zong a lian mahmah khat ahihi. Pasian zong it mahmah hi. A innkuan ading leh a tu leh tate adingin thu ngetsak den hi. Thu nget zong a hat mahmah khat ahihi. Piak khiatna lamah talent a nei khat ahihi. Mi zawng, mi hehpihhuai khat amuh teh huhna pia lo in om theilo hi. Tua banah mailam ading in zong vision tampi nei hi. Upna tawh a ding ngiat mi khat ahihi. An tan thunget zong ni 20 ciang bang tang ngei zel hi.\nAma gen theih thu in bang a hiam cih leh, "Pasian thu man gin liansak pen un," cih ahihi.\nA tunu min Lia Zam Khun Cing.\nA mit tha hatlohna hangin tarn li ciang bek pilna zomzo hi.\nLai Siangtho maanmaan in sim den hi. Lai Siangtho a sim nak leh a nasep ding dangte mangngilh phial hi. A kimuh pih peuh kiangah Pasian hoihna tetti pang tawntung hi. Amah pen Pasian thu tawh kisai ah a hangsan mahmah khat ahihi. Thu hoih thupha ahih nakleh a gen ngam mi ahihi. A kilawmlote zong a taii ngam mi khat hi. Pasian' thumaan tawh a nungta mi khat ahihi. Tua hi in a tate in zong tua bang lungsim nei pah phial hi.\nKa Min Tappa Pu Awn Khua Mang Tungg Thang\nPu Awn Khua Mang tangthu\nPu Gualnam tu’, Munsuang beh Pu Luan Khup leh Pi Dawn Goih pan a piang, unau pasal nga leh numei nih sungpan pasal a nihna hi a, Saizang khua-ah 1904 kum in suak hi. A u pa Nok Suan’ suah kum pen Mualpi khuasat kum 1902 ci-in ciantak in kithei a hih manin ama suah kum zongh Russia-Japan gal kido kum 1904 kum ahih lam kitelcian hi. Amin tap pen a nu’ pa Pu Diah Awn (Siampi) hi a, a khuapihte sawl peuhpeuh mang ahih manin tua min a phuak ahi hi.\nPu Awn Khua Mang gen na-ah ka neulai-un unau ka tamban uah zawng ka hih manun, ka pute hong vaksa hi ungh ci-in, a pute a zahtakna hong gen hi. A pute Saizang panin Sezang ah lal uh a, Pu Awn Khan Dai ta Sia Dal Khan Kap pute ahi hi.\nUnau pasal kicing hinapi-in 1917 kum Piantit paiding pasal a kikaihkhop lai-in a mau unau tangvalno ahih manin kihel khalo uh hi. 1918 Zomite Piantit pai sungin Pu Neng Gin in khasiatna leh thutuamtuam hangin Tonzang ukpi Pu Pum Za Mang phalna tawh Tedim khua nai ah Teklui khua nasat hi. Pu Luan Khup in zong zui a, hausa vaihawmna ah belbil khat in na kihel hi. Belbil pen hausate thukup vaihawmpih upa (councilor) ahi hi. Sihna nopna ah daktum in zong kizang hi.\nPilna sin na’ng sangg omnailo ahih manin Pu Awn Khua Mang in a tangvaltungg in pilna deihna mel thei khin ahihna tawh Tuitawh khua-ah tang vataw zel in Tedim khua Sumphuk sia Laitui khuami pu Kham Khen Pau kiangah kawllai vasin hi. Kawllai, Zolai thei ahih manin 1921 kum Burma Regiment ah galkap a tum ciangin noptuam mahmah sa hi. A bute pen bo Thawng Za Kai (Muizawl), Bo Vial Zen (Vangteh), Bo Let Long Ling (Kanpetlet) te hi ci-in pulak thei zel hi.\nPu Awn Khua Mang a zi- pi Tel Khua Ciang (a pa pu Tel Gin- gualnam- a nu pi Goih Don- munsuang) tawh kitengin tapa nga leh tanu nga a neihlak ah tapa nih leh tanu li tawh mapangkhawm thei hi. Lokhawh nasep hanciam ahih mahbangin, khawhsa kham bekthamlo-in zuakding zong neizo pahpah hi. Gankhawina ah sakol tawh ka kilem kei ci hi.\nNasep hanciam ahih mahbangin Pasian in a sep a bawlna thupha pia a, abeh aphungte in pasal kidemna ahi tonding vaihawm sak uh hi. 1950 kum in azi tawh khahualna nei-in Tong uh hi.\nA galkap sepna mun pen Maymyo, Yenanchaung, Chauk leh India gamah Madras khuate ah sauveipi om hi. Kala galkap (Vai) te tawh kithuah ahih manin Kala pau zong siam hi. Thutang genmi hi a, a tungsiahte thu a diklote he cilo ahih manin sannih (Naik) ciangbek ngahzo hi. A kisik thute agenkikna ah thongkiate a khakk lai-in anvakna leh lampaina sumbeite ahih banglianin ka ngenkha ci hi. Tuaban ah Japan gallai in singat uk in om a, a ngahzah Battalion zum-ah sazian bek-in puak hi a, hong ki-en lah hibeklo napi’ val genlo –in ahi banglian in ka lakkha ci-in a teiloh na kisikkik hi. Ahihhangin Pasian in hong koihkhong loding hi ci-in um hi.\nA galkap om sungin sikkang lei a, Yenanchaung pan Kalaywa (Gunkhawm) dong tembaw tawh puasak in Gunkhawm panin lu tawh a puading mi inn lamah vaikhaak khol hi. Tua hunlai-in Kalaywa leh Kalaymyo kikal mawtaw omnailo ahih manin lu tawh a puasak a hi hi. Mangkang kumpite vante nangawn Gunkhawm pan Kawlpi leh Tulsuk (Taikua- Khaikam) dong bawnglengg in pua-a, tua pan Falam, Tedim ah Kuli te in a pua to a hi hi. Teklui pan a paite leh Kawlgam pan a ciahpa Gunkhawm ah va kituntuah ding cih zong vaihaksapi hiding hi. Tulai bangin sikkhau kisat, phone tawh kiho cihte omnailo in laikhak bek hi a, ziakai mahmah ding hi.\nTua sikkangte tawh inntuan in, khuasung ah sikkang inn lam masa pen suak hi. Lettama siam zong omlo in ahi thei lemlem in alam hih tuak hi. A sikkang lei tawh kisai-in, tulai mite hileng, “Hihzah genthei liang a sikkang ka vaihawm sangg neidahzaw ning” kici kha ding a, neilo takpi ding hi hang. Khanglui te cihtaknate thupi mahmah in, ettehhuai hi.\nKum sawmnga bang aphak a kipan gilpi umnat nei a, an tam nelo-in huihza (soda-bicarb) vive tawh akithuah den ahi hi. Anne lo in cikhum/ kaphi tuivom kemkam haikhat a nekbek tawh lo kuan in, sunthapai nasem veve hi. A gil a natluat ciangin lo-ah lum velval zel ci hi. Inn a tun ciang a zi-in zukhum ciuciau belta khat na luup tawntungg hi. A zi zusakna-ah khutkhum a hih mahbangin zukhumlo nezo lo hi. Kum sawmguk a val zawh ciangin a gilpina hong dam hi. Ama genna-ah, “Siampi pu Am Thual in thoih in aitui hong piakna pan ka dam” ci hi. (Aitui pen uisi leh aisan, ai namcin kigawm tui hi-a Siampi pa phuisam in a dawnsak ahi hi.)\nReserve pension la-in 1936 in tawp hinapi galpi nih sung Japan gal hong om ciangin (23-11- 1939) Garrison in kilakik hi. Tua hun sungin Kalay valley Bunghlung khua (&mZN*dK[f)kim ah om hi. Galkap ahih hangin gal kisimna ah kihel khangeilo hi. Japan gal hong tun ciangin Kawlgam laizang lampan Myitkyina ciang taito uh a, tua pan lamkikhak in a pai nading uh omthei nawnlo ahih manin 1942 May 1 ni-in, Myitkyina pan khe tawh galkap honpi hong paikhia uh hi. Lampi-ah haksatna tampi a tuahte lakpanin tuiduh a si mitampi a muhkhak pen a mulkimpen hi. “Tui hong ngen uh in tui thawl khat nitampi sung manding hi-a kipia ngamvetlo” ci hi. A nu si khin pi a tangek in anawi luai-in kapkap a a om khawngte hehpihhuai lua ci-in gengen hi. Tua bangin khe tawh hong paipai a, May kha 30 ni-in Teklui khua hong tung ci hi. Gilkial dangtak in Japante, Kalate leh mitampi si mahtaleh amah pen dangtak thuakzo mahmah khat a hih manin Pasian in a zi a tate kiang cidam in tungsak hi.\nBunghlung gam ah a om sung 1943 kumin a lunggulh mahmah a tapa Khup Lian na suak hi. 17.10.1946 kum in galkap pan zato pensen (medical pension) tawh tawp hi. Galkap atawp ciangin laithei khat ahih manin hausate tawh kikop in hausa lai-at sem hi. Innmun logam vai bek hilo, zulup sagawhte tawh kisai, zuhai, sabak, tanhte zong laibu sungah ciamteh hi. Tua hunlai in Pianttit sagawh ci-in khuamite kigualkhak in sagawhna om a, tua pa gawh in kua in a phei, kua in a liang ngah cih zong ciamteh tanghtangh hi. Khatvei Piantit sahawm vai tawh kisai in a sunghpa pu Pum Khua Pau (sasem pi pa tawh) kam kinial a, a sunghpa-in, “A mawh zawzaw umgui gam, maigui gam bangh ni” ci-in kiphuisam a zatna khasia in gen theizel hi. A sunghte a hau mahmah hinapi tua kiphuisamna gau’ a hi ding hiam? A sunghte bangkua-ah natna, satna, kilemlohna, neihsa kiamna, daupailohna leh khansihna te a sawtlo in hong piang hi. (Hamsiat phuisam a lauhuaina ka theihsak nopna in hih thu kei mah in ka punote tungah zong ka pulak ngei hi.) Zato pension ahih manin kha khat in Ks.20/- sang a galkap dangte’n Ks.3/- banghbek sang uh hi. Sum thalawhna dang om tuanlo ahih manin tua pensen bekmah a gingta uh ahi hi. Khawhsa an zuakman zong ngah zelzel hi. Khatvei Khuadai gam Suangsuang nuai a khawhna-ah ga bung 50 nei in bung 1 teh 25 pyas in ka zuak uh ci hi. A logam Zawngtang akhawhna-ah suanglak bekbek hinapi an hoihin gah ahih manin, “A nuai suang, atung an” ci se in zongh hitakpi hi. Tua kum in belawi bung 20 nei in Teklui gam ading in a lamdang phial ahi hi.\nA innkuanpih nu in a zawhthawh bawl ciangin dawngselo in, “Cillum sa tawh ka valh” ciziau hi. Kipuahkik theih hilo ahih manin melhoihloh tawh kiko pen diksa lo hi. A thu gen khat ah, “Kei mahmah ka khut ka vei leh ka tak a kitawngtawng” ci hi. Zusim sasim nading nei mahtaleh lo-ah zingkuan in na vasem hamtang hi. Munkhat peuhah anlim, zulim anek ciangin, “Ka naseppih dingin deih sing” cithei zel hi. A tate’n na limsep nawndah in acih ciang a piang ding pammaih ciliang hi.\nNasep hamciam in an kham tawntung uh ahih manin midangte in ‘gul-ai nei’ ci zawlai uh hi. Tua thu midangte in a monu Dim Zam a dot ciangin, “Ka pu pen ka-ai uh hi e” ci-in dawng ziau a, man mahmah hi. Nasep a hanciamna a genna hi.\nA tapa Khup Lian in Tedim sangpi-ah Tarn sawm sangg a om ma-in private in Tarn sawm ong a, sanggkah zom zolo ahih manin Zolai sanggsia semin kha khat in Ks. 144.25 sang hi. A pa-in a hoih gawplel sa a hih ban-ah sum neihloh mantawh College sangg zomsak zolo hi. A tapa in Saizang a, a u Vungh Za Kham’ sum leitawi-in 1963 in College kah a, 1967 in B.Com (Accounting & Auditing) degree a ngah ciangin kumpi-in SAT (Tarn 10 sia) aana-in semsak hi. Tua hun ciangin a pa pu Awn Khua Mang in, “Na sanggkah nadingin ih sikkang, ih dolcial zuak ni kong cih ding hi ven) ci-in a ta’ pil nading a vaihawm sakloh kisikkik hi.\nA tapa College kahlaipi mahin a mau nupa a khoi a vak ding omlo ahih manin Lia Dim Zam (Pa Vungh Za Langh leh Nu Tel Za Vung’ tanu nihna) tawh September 1965 in kitengg sak hi. Tua hi a, a mo tawh kithuah in lo mapang khawm uh hi. A tapa nau zaw Suan Cin Pau, Thualzen galvai-in Monywa-ah thong akiat ciangin azi nu Tel Khua Ciang khakham vei-in lo mapang zolo a, innngak bek hi.\nA tapa Suan Cin Pau kum thum thongkiatna pan hong suahtak ciangin lingnanna in lawikhat tawh gal-ai sak in Lia Ning Do Vung (Sia Suah Khua Pau & Nu Don Khua Cing tanu u pen) tawh kitengg sak in Teklui kantengg saivan zuakin omsak hi. Tua hunsung mah in pa Khup Tual suanginn a mun tawh lei-in a tapa inntuan sak hi. Amah pen apa Luan Khup’ tenna innmun hoih ah tenggkha ahih manin lungkim mahmah hi.\nA tapa Khup Lian vaihawmna tawh 1975 kum in Tuiphum tapidaw suak uh hi. Anupa un khangham khin uh ahih manin nek leh dawn siangtho nuntakna neizo lo uh hi. 1975 pan in a nupi damlo in om a, 1976 kum atapa Dip.Ed laivuan in Rangoon a pai laitak Apirl 22 ni-in a zi-in a it angaih teng nusia ta hi. Midangte’n ciamnuihna in zi neikik in a cih ciangin, “Ciang Za Man pi (a zi) hong nuntakkik keibuang leh adang deih keng” cihsan lel hi.\nPu Awn Khua Mang pen lunglen khuangaih thuakzo mahmah hi-in a zi’ nungah kum giat sung a inntute 6 (Pau Siam Kim dong) mukha hi. Galkap sungah kumtampi omnapi-in nitak khatbek ka lung aleng ngei ci hi. Tua pen Maymyo-ah khuazin kuan in meilengham khat ka zak pen hi, ci bilbel hi.\nA damloh sung limtak kem in a duh ngawlsak lo hinapi 1984 kum October 29 ni-in a nuntakna Topa in laksak hi. Na velval a sakna omlo hi. A laitah dektak in amah paupau a, atapa-in, “Pa vantunggam natung dia?” acih leh, “Tung mahning” ci-in dawng ahih manin ata atute lungnuam tuam uh hi.\nA nuntaklai a, avaikhakna sa mahbangin atate in anupi’ kiguina khankhul khuakkiksak in azi tawh aluang aguhte gawmkhawm in asisate lungkimna bangin bawl uh hi. A galkap lai a, a thumannate Pasianin hong koihkhonglo dinghi acih mahbangin Mangkang galkapte Mangkang kumpi-in aletsong piak Ks.90000/- atapa-in 2007 kumin ngah hi. Ata atute adeihsakna-in, “Vanleng akia di theilengla, kei vatuangin ka luangmanna ngah le-uh cin ut ing” a cih tawh kituak mahmah hi.\n(Hih pen ka nu ka pa phattuamna a pia-lo lungdam kakohna ahi hi- Khup Lian)


url: =hadits lemah « Tipongtuktuk « Page 3\n8 Comments Posted in Catatan Kecil ... Tagged hadits lemah, hadits palsu\nLeave a comment Posted in Alih Aksara ... Tagged 'Ukkasyah, hadits lemah, hadits palsu, kisah lemah


url: =Fri, 23 Mar 2018 05:39:05 -0700WeeblyThu, 05 Nov 2015 03:46:50 GMThttp://tzltt.com/world/tulaai-leitung-thuthang-tuamtuam-updates-november-4-2015\n]]>Wed, 04 Nov 2015 02:21:59 GMThttp://tzltt.com/world/tulaai-leitung-thuthang-tuamtuam-updates-november-3-2015\n· Kawl gaalkaap USDP ten Sum tawh Tawpi tawh zoltheih zolmawh in azol kawmkaal ah Zomi ten Zomi party mah kici tinten ahihman in Tuimang khua ten ZCD te November 5,2015 ni sam uha, Sial Ks/900,000 mankhat leh Vok 2 gawh ding pahtawi ding uhhi. Pu Gin Kam Lian leh ZCD khangno pawlkhat vapaiding uha, Lasiam pawlkhat in zong vazuiding uhhi. TuiMang khuazaang in ZCD Mee pianung cihthu zong agending uh ci hi. Tuimang khuate etteh taak hi.\n· Nepal gam Rasuwa District sung Kathmandu khuapi pan tai 50 na mualtung ah Bus pi khat November 3,2015 ni in kibung a mi 30 sipah in 35 liamna tawh zato lam kipuak hi. Kawlgam dan mah in atungkhum zaang ah atuangtamlua ahihman kileek in kibung hiding in ummawh uhhi.BBC\n· Nungkum December kha sung Delhi khuapi a Numei buan Uber Taxi hawl Shiv Kumar Yadav khantawn tung thongngaak ding in thukhen maangte in November 3,2015 ni in thukhentat uhhi. Amah peen A Taxi hawl atuang numei nu anabuan geu ahihi.BBC\n· 2016 kum ading US President Candidate ah Republican party pan Donald Trump amadawk den himah leh tu in Siavuan luui Mivom Ben Carson in makhelh ta a . Trump 23%,Ben 29% hita hi. Democratic lampan bel Hillary Clinton ademzo kuamah omvetlo a tu in 62% hi. CNN\n· West Bank Hebron khuapi sung a om Palestinian ten asun a zan a ahon uh Al Hurria Radio station Israel gaalkaap ten November 3,2015 ni zan thapaai buluh uha, avankheempeuh laaksak in khakcip sak uhhi. Ahang peen hih Radio ten in Israel te kona neiden a amipi te hansuah ci in ngawh uhhi.CNN\n· Kawlgam sung a Mualtung mi thautawi leh kaap athuah kipawlna te in anihveina Khawmpi WAH gam Pankham khuapi ah November 1-3 bawl uha, lawhcing tak in manthei uhhi. Thusuah abawlna vuah 2015 November 8, kiteelkhit ciang Kawlgam bup kilemna ding tawh kisai akahthak kumpi tetawh nasepkhop ding leh 2015 kiteelna encik ding Kiteelna ahoih theihnading in Gaaldo zong tawm ongkhawlbawl phot un ci uhhi. Nung a NCA kici Kawl gaalkaap te tawh thukimna ala te peen Thau tawi ngei pawl hi in tutung a te peen Thautawi-kaap te pawl dan hituak zaw hi. VOA\n· November 8,2015 ni kibawlding Kawlgambup kiteelpi na ah USDP te ngianteng a ensimding akiging kingkeng ahi US President luui Jimmy Carter acidam meello sese ahihman in khawlkikding ci in November 3,2015 ni in taangkokhia hi. Ahizong in amahzah mah a amuan ahi atupa Jason paisak veve ding ci hi.VOA\n· Saudi Arabia gam sung a teeng Kawlgam mi 250,000 lakpan miml alang 125,000 Saudi gam sung ah Refugee dinmuntawh kum 4 omtheihna kipia ta ci in November 3,2015 ni in Saudi kumpi thunei ten taangkokhia uhhi. Hihbang thu apian theihnading in Saudi kumpi ten tuma kum 2 pan geelna nei uha, UNHCR Ulian te zong tukum kipatlam in vahawh uhhi. VOA\n]]>Thu, 29 Oct 2015 23:24:22 GMThttp://tzltt.com/world/tulaai-leitung-thuthang-tuamtuam-updates-october-29-2015\nTulaai Leitung Thuthang Tuamtuam Updates October 29, 2015\n· US gam te The Speaker of The House John Boehner in sem nuamnawnlo ngiau ahihman in ataangding khat kiteelkhia a, Paul Ryan kiteelkhia a October 29,2015 ni in kipsakna leh panmun saanna kinei sakta hi. Paul Ryan peen 2012 kum Vice President ngahdektak a, political science tawh sangman Wisconsin State Congressman hi in RC pawlpi ahihi.VOA\n· US gam Florida state Fort Lauderdale-Hollywood vanleeng tual ah October 29,2015 ni in Vanleeng 767 khat leengding a ataai laitak meikang a, Manlang tak in kihonman ahihman in asi omlo in mi 15 liam uhhi.CNN\n· Sen gam ten abeisa 1980 kumpan azat uh Nupa khat in ta khat vaal neitheilo ding cih thukhun peen ngaihsun phapha uha, Mimal tawmtektek cihthu mukhia uh ahihman in Nupa khat ciang ta 2 ta neitheiding in October 29,2015 nin thukimna nei uhhi. BBC\n· Nepal gam te in amasa peen Numei Brandari kum 54 atamzaw thukimna tawh October 28,2015 ni in thukimna nei uhhi. Amah peen Numei ahihhang Defense Minster asem giap hia, gaalkaap vaai simsim khat hi. S Korea, Thai, Nepal cihte in Numei kumpi neita uha, tun kawlgam bang onghito leh Numei ten Asia lam ong ukpianpian ta ding hi.VOA\n]]>Mon, 26 Oct 2015 20:29:54 GMThttp://tzltt.com/world/tulaai-leitung-thuthang-tuamtuam-updates-october-26-2015\nTulaai Leitung Thuthang Tuamtuam Updates October 26, 2015\n· Lam et hetlo pi in Afghanistan gam, Pakistan gam leh India sung October 26,2015 ni in nasia tak in ziling vat a, Afghanistan gampan mi 71 si in 600 liam a, Pakistan gam ah mi 48 si in 550 liam uhhi. Inn le lo tampi tak sia misi zong kibehlap laaiding ci in thunei ten gen uhhi. India gam peen Deli kiim lokgawp a asi aliam bangmah kiza nailo hi. VOA\n· Hongkong pan Macau lam manawh apai khualzin mi 174 apua Tembaw khat in October 26,2015 ni in Ninlianpi khat phukha ahihman in kibung a mi 124 liam in mi 5 naakliam mahmah a, asibel omlian naailo hi.BBC\n· Canada gam nitum nalam tuipi tung ah October 25,2015 ni in mi 27 apua Tembaw neukhat kibung a Britain mi 5 si in mi 21 kihonkhia zo in mikhat mangthang hi ci in UK Foreign Minister Philip Hammond in genkhia hi. BBC\n]]>Sat, 24 Oct 2015 00:10:36 GMThttp://tzltt.com/world/russian-galvanleng-in-syrian-zato-kha\nRussian galvanleng in syrian zato kha\nRussia in vanlam pan ISIS te Syria gam eastern Idlib kiang zato kap kha hi cih Syrian-American Medical Society in gen khia hi. Mi tampi si ci hi in Russia in ko mipi kap ding cih gelna ngimna hi peuh mahlo hi cih gen khia hi.\n]]>Sat, 24 Oct 2015 00:04:56 GMThttp://tzltt.com/world/huihpi-a-khauh-penpen-in-ki-gen\nHuihpi a khauh penpen in ki gen\nHurricane Patricia kici huihpi a khauh penpen ding in kiciam the Friday ni ah thazawm zaw deuh ci hi. Mexico Pacific coast tawh kinai semsem in 190 mph tawh thakiam in 235 mph in huihpi nung hi cih National Hurricane Center pan gen khia uh hi.\nMexico gam tuipi gei kiim teng nawng ta ahih manin khualzin mi te leh innteng khua mi omna khua ahi Puerto Vallarta leh Manzanillo ah om mite in bukna ding mun la ta uh ci hi.\n]]>Fri, 23 Oct 2015 01:21:34 GMThttp://tzltt.com/world/us-isis-te-zingluh\nUS ISIS te zingluh\nUS leh Iraqi galkap te in ISIS te in mi tampi a mat a hon a thah ding a kumna ah va luah in mi tampi tak honkhia uh hi cih US galkap innpi Pentagon pan ki za hi.\nHih valuahna ah US galkap khat liamin a liamma tawh si ci hi. US in kumkhat sung bang ISIS te a kap a kipan galkap a si ci hi.\nISIS galkap te mi nga mat uh in tampi ki kaplum cih zong Pentagon in gen khia hi.\nMi thung innpi sungpan 70 bang ki honkhia ci hi: Tua sungah Sunni Arabs, 20 Iraqi security force members te leh ISIS member te thusim kan hi dang cih upmawhna tawh man uh hi.\n]]>Thu, 22 Oct 2015 09:37:26 GMThttp://tzltt.com/world/chicago-usa-ah-zomi-a-omte-in-khuado-limci-khat-bawl-sam-cih-thu-kiza\nTZN - It luat ZOMI pih teng\nHongtung ding October 24 2015 Saturday ni in anuai ahungelna le mun le mual te ah Chicago huam a om nong it uh na ZOMI pih te un Zongeina KHUA DO limci le khiatna neitak in muaksawm kahih man un neek ngaihna lianpi tawh anai agamla a om it luat ngaihno teng kahong sam uh hi 1 Zongeina lam, Zotuileen @Laitui lawm ten Sawngsiik le Daaklam ,Tonko lam te tui helloh asit lian in honglam dinguh hi Tua bek ending hongpai lecin paitaak phial ding hi Leitung mundangah hih bangh Zongeina lam te muh ding thubaihnawnlo hi 2 Pu Pau Cin Lian Thaangnuai khua te innkuan in KHUA DO Vok khawi uh gollua kisa tuuk 8 phial pha a Chicago huam ZOMI 500 taang le hongsim ding tengtawh limtak in khamtak in huan in mal khawm dingin kigel hi 3 ZOMI te honghuh Biakinn hongkawm le kisapna te mahongpanpih mikang te zonghkisam ding a Zolapi mikang lamal akiphuak ESL degree ngah te laphuah te tawh zing le leng te ki phiauphi ing hi 4 Kim le paam a om News le Media tuamtuam te kisam ding a, ZOMI te minamlian khat le UNO in Nam kician in hongciaptehna le Ngeina hoih nei namlian ihihna te kipulaakkhia ding hi KHUA DO taangthu bukim mikanglai in kihawm ding hi 5 Khangthak ZOMI lasiam minthang mahmah ding Lia & Taang ten Gam le Nam ngaihna le Lia le Taang ki itna late hong sa dinguh a, naupangno ten zongh Zopuan design tuamtuam lahna Fashion show hong nei dinguh hi Zolia duanghoih pawl in leitungbup in amuhnop alunglut Zongeina Gua tah lam hong lam dinguh hi Asau vei lo in hih Zongeina lam te ZOMI te ni thupi le Pawi bek ah kilam kizangh nawnloin Mikang te na ngawn in ni thupi le pawi ciangh Zongeina lam te lam dingin hongcial dinguh a sum le paai nangawn hongpiak hun uh om ding hi 6 Tungzang khua piang Pa Pausan te innkuan in zongh singgah duh zahzah hongsik dinguh hi Nitaak anneek hun 4.30 pan 5.30 PM Amun 130 Shawnee Dr Carol Stream IL Chicago ZOMI Innkuan tanu pawl aitaangin sawl tangzang Thomas Thang Than Tuang 630 923 8881\n]]>Thu, 22 Oct 2015 02:39:17 GMThttp://tzltt.com/world/leitung-ah-thuthang-lian-bel-tengteng-by-pu-thang-khawm-pau-zomi\nTulaai Leitung Thuthang Tuamtuam Updates October 21, 2015\n· US Gaal vanleeng F/A-18 khat England gam nisuahna lam Farmland acihna mun ah October 21,2015 ni in kia a Vanleenghawlpa sipah hi ci in UK thunei te in agenban ah US lam thunei te in zong in kipsakna nei uhhi.\n· Syria gam Ukcip asawm President Basher al-Assad agamsung buai mahmah himah leh Apupi tea hi Russia gam ah Puzu kholh ding in October 21,2015 ni in vatung viuviau lel hi. Apu pi ahi Vladimir Putin Zukholhna nei masading in kimukhawm uhhi. CNN\n· US gam sung a Party lianpeen nih pan khat ahi Democratic party pan 2016 President ademsawm tulaaitak a Vice President Joe Biden in kadem nawnkei mai ding kamuan mahmah katapa lah sita ko innkuan ading kahun uh beita ci in October 21,2015 ni in taangkokhia hi.\n· US President 2016 kidem ding lak ah Mipi lungluutna deihna tam angah peenpeen ahi Sumhau Donald Trump peen nungkha a mipi deihna 33% pan thukha in 32% ah kiata hi. Anihna mideihpeen Siavuan lui ahi Ben Carson leuleu peen 20% pan 22% ah ongkah to ta hi. Amau geel mah ongmadawk peen uh suak hi. VOA\n· Zomi Zogam azuun ding Zomi mintawh ineihsun Zomi Congress For Democracy te Kapteel khuanu khuapa te ngetna tawh Tedim khuapi pan Mawtaw2, Saikel 10 tawh mimal 34 October 20, 2015 niin pai uha, Kaptel khua ten nasiatak in nadawn in gan nagawh uhhi. October 21,2015 ciang Sial gol mahmah khat gawh leuleu ding uh uhhi. ZCD Campaign manzawh ciang Tungzang khuapi ah ZCD makaaipi teng vapai leuleu ding uha, Tungzang khua te in Sialpi Teng 10 mankhat gawhding ci uhhi. ZCD\n· South China Sea hang in US leh Sen te aki et giaugiau laaitak Sen ten zong tawmkhawng laknuam uh hiding hiven Gaalvanleeng Pua Tembaw pi ending in US Tuilam Gaalkaap Mangpi 27 sam uha October 21,2015 ni in atungteng va en sak see uhhi. Tuaban ah Akhuaveng teng tawh akituhna mun vua Tembaw khawlna abawlte uh etpih sese uhhi. China te Gaalvanleeng Pua Tembaw peen atodiam bel theilo hoih mahmah mawk hi. VOA\n]]>Thu, 22 Oct 2015 02:36:04 GMThttp://tzltt.com/world/putin-in-mr-assad-na-limdawn-bilbel\nSyria te gam makai pipa Mr Assad's Russia Moscow khuapi ah zin hi. Hih a zinna pen Russia in ISIS te vanlam pan a kap zawh kal thumna zawhteh va pai hi. Hih pen US White House in mawhsak mahmah uh hi.\nSyria ah tualgal a tun zawh Mr Assad tui gal kai zin a masa penpen ci hi. Russia Putin in na limdawn bilbel ahih manin US te lung hi mawh mahmah uh ci hi.


url: =Singapore ah SMRT meileng kiphukha in mi 25 liam :: ZOMI DAILY\nposted on 15 November 2017 at 1:34 pm Lomkholna: News, Sawltak, Singapore, World\nSingapore ah MRT meileng kiphukha in mi 25 liam\nSingapore khuapisung kikawmna in aki limzat mahmah ahi meileng SMRT Train leh adang Stattionary Train khat kiphukha ahih manin, mi 25 in liamlawh uh cih CNA pan kiza hi. Tuni Wednesday (Nov 15) zingsanglam 8:20am hunpawl in Joo Koon Station ah akiphukha ahihi.\nLand Transport Authority (LTA) leh SMRT panin thunei te pulakkhiatna ah meileng siatna om hi “Train Fault” ci’n Twitter tungah gelhkhia uhhi.\nSingapore Civil Defence Force (SCDF) te’nzong Twitter tungah agenkhiatna ah zingsang 8:33am hunpawl in hih tuahsiatna Incident vai hongki zasak ci uhhi.\nTuabuaina apiankhitzawh 11:12am hunpawl in SMRT leh LRTA te’n Joint Statement khahkhia uh a, Tuas Link Station lamzuanin atai meilengkhat Joo Koon Station ah zingsang 8:18am hunpawl in awkcip cihi.\nTuazawh Minute khatkhitkhawng ciangin meileng adangkhat hongpai leuleu in amasa meileng sia in akhawlcip nungah khawlleuleu hi. 8:20am hunpawl in anungzaw aom meileng pen upmawhlohpi in amai ah kikhinvat in, amai ah akhawl meileng aphukha ahihi ci’n Statement ah khahkhia uhhi.\nHih buaina vaitawh kisai in SMRT leh LTA te’n tuahsiatna athu hoihtak ki kancianding hi ci’n genkhia uhhi.\nHih meileng kiphutkhakna hangin Passengers mi 23 leh SMRT Staff mi 2, akigawm in mi 25 liam uhhi. Tua aliam tepen Ng Teng Fong Hospital leh National University Hospital (NUH) ah zatui kibawlding in kipuak uhhi.\nChannel NewsAsia te pulakna ah aliam mi 10 pen Ng Teng Fong Hospital kipuak a, adang mi 15 tepen National University Hospital (NUH) ah kipuak uh cihi.\nNg Teng Fong Hospital panin thunei Spokesman khat ii genkhiatna ah amaukiang akipuak aliam mi 10 te lakah mi 2 pen liamngawh phadiak in P2 Category (Major Emergencies) tawh kikem a, aguh ataang akilawi, akitan omkhading cihi.\nAdang aliam mi 8 te ahihleh P3 Category tawh kikem in, aliamngawhlua omlo, Minor Injuries vive hi uh ci’n genkhia hi.\nFacebook User khat ahi Mei Anne kici numeikhat ii genkhiatna ah hih meileng akiphutkhak laitak in amahpen meileng sungah atuang Passenger khat kahi ci a, aki phutkhakna hangin kanunglam na kasa cihi. Meileng aki phutkhak ciangin sualtung ah ka thaltuksuk ci a, anungteng taksukkha cihi.\nJoo Koon MRT Station tengah Police te’n khaukhung in Police Tape tawh umcip uh a, meileng Station ii apualam ahzong Emergency Vehicle atawmpen 10 bang kigual diudeu cihi.\nVideo: View of the stationary trains from the opposite platform at Joo Koon MRT station\nSingapore gamsung ah meileng kiphukha cihpen kiza pakpaklo a, anunung penpen meileng akiphukha “MRT Train Collision” pen 1993 kum ahihi. Tuazawh kum 24 “Two Decade” khitciang in hihbangdan tuahsiatna akizakik ahihi.\nTuahunlai tuahsiatna zong meileng anungleh amai aki phukha hi a, 05 August 1993 ni in Clementi Station ah aki phukha ahihi. Tuahunlai meileng kiphutkhakna hangin Passenger mi 156 te’n liamlawh uhhi.\nMore: Singapore SMRT meileng lampi tungah mikhat asisa in kimu ~ ZD\nTuahunlai tuahsiatna pen Independent Inquiry Panel te genkhiatna ah meileng sikzawn lampi tungah sathau kibuasak in, tuahangin meileng atuahsia, aki phukha ci uhhi. Tuani zingsang 5am hunpawl in meileng lampi puahpha in, Maintenance akibawl hi a, tualai ah akizang sathau 50L Oil nakehkhia in tuahangtawh tuahsiatna apiang ahihi. Sawltak #zomidaily\nPrevious: Kuala Lumpur, Jalan Alor sungah Operasi lutin mi 440 kiman\nNext: A gualzo Nainganzi Tamar (Politician) nasuah nopleh


url: =Germany khuapi Berlin Truck tawh kisuam ~ TK Lian :: ZOMI DAILY\nposted on 20 December 2016 at 11:56 pm Lomkholna: Germany, News, Thangkhanlian, World\nDec. 20, 2016: Zan nitak lamin Berlin khuapi sunga om Kaiser Wilhelm Memorial Church kianga om Berlin Zoo station ah khualzinmite leh khuami ten Christmas market ah Christmas muakna hun a zat lai un lorry (truck) hawl khat in a lorry tawh mipi omna mun na nawk sak a, mi 12 kiim in sihna tuak hi.\nGermany chancellor Angela Markel in hih Berlin Christmas market a thupiang pen terrorist-te gamtatna hi ci hi. Markel in tua lorry hawlpa pen galtai (refugee) ahih takpi leh dahhuai mahmah ding hi ci hi. Police ten a upmawh uh kum 23 a upa Pakistan mi asylum ngen (seeker) khat man uh hi. Germany top prosecutor Peter Frank in tu ni-in thupiang kan ten hih pen terrorist gamtatna bangin ngaihtuah uh a, ahih hangin ko gamtatna hi a kici kuamah om nai lo hi ci hi. Frank in reporterte kiangah mi khat gamtatna maw mi khat sanga tamzaw gamtatna maw cih kitel nai lo hi ci hi.\nA kimanpa pen Germany ah February in tung ta, thukham palsat mi hi ci-in police ten a ciamteh hangun a thukham palsatte pen a nasia lua om lo hi ci-in police source in pulak hi. Hih thupiang mit tawh a mu Hollitzer in a mawtawh hong hat taisak mahmah in kihtakhuai mahmah a, mi tampi a sih banah mi tampi in liamna tuak hi ci hi.\nRelated: Tulaai Leitung thuthang Tuamtuam Updates December 19, 2016\nTua mihonpi omna mun a va nawk lorry in Polish licence plate nei a, a mawtaw neipa in a lorry pen thathang tawh a kisuhsak (hijacked) ahih ding lauthawngna thu gen hi. July 14 in zong lorry khat in France gam-a Nice khuapi ah Bastille Day a kizat lai-in mipite lak va nawk a, mi 86 in sihna na tuak ngei hi. IS ten ko gamtatna hi ci-in tangko uh a, a lorry hawlpa pen France gam-a teng Tunisia mi hi a, police ten kaplum uh hi.\nSource : News Agencies/ Thang Khan Lian\nPrevious: Trump in President aletding adalnuam khempeuh lawhsam dikdek ~ TK Lian\nNext: Hallo Zogam – 4 ~ T. Sawm Lian\nMihoih leh mihoihlo ~ Lengtong Pauno\nKammal kilawm pawlkhat (azom 20 May)


url: =October 17,2021 ~ MUC\nAdmin 2:58:00 PM Articles, Offertory Reading Zomi\nLee Young in Pasian a Masak Manin\nLee Young Chan in a nuntakna-ah Pasian masak ding khentat hi. Amah bangin eite in zong na khempeuhah Pasian i masak ding hi lo hiam?\nLee in kum 17 a phakin South Korea gamah kituiphum hi. Pasian tungah citakin a nuntak zawh nadingin kum tampi sung kisin toto hi. College sangkah a zawh ciangin nasep zon kipan a, Pasian mah masak dingin khentat hi.\nTua bangin nasep a zonna-ah Sabbbath ni tawlngak theih nading mungtup lianbelin nei hi. Mun khatah van puak kawikawi ding nasep khat ngah hi. A kitangsapna khempeuh Pasian in hong sik ding hi, cih muanna nei hi. Topa aw thupha nong piak leh na tungah kong thuman ding hi, cih dan a, a thupha ngen masa hi lo-in, Topa tungah cihtak mi in thupha sang hi zaw hi, cih mu hi. Lee in a ngah khempeuh lak pan sawmah khat leh sumpite tungah citakin. Pasian in thupha pia ahih manin tua bangin sumpi khia thei hi.\nSawmah khat leh sumpite tungah cihtakna in Pasian kiang panin thupha hong pai hi,; amah in na khempeuhte phungpi hi, cih a pulaak hi. Lee in zi le ta nei-in a omteh Pasian in inn khat leh mawtaw khat pia hi. Hih van le nate Pasian nasepna dingin zang hi. Pasian in ama tungah a citak lo mite thupha pia ahih leh Ama tungah a citakte, tatsat lo-in Amah a beel mite tungah bangzahin thupha pia nuam zaw semsem ding hi lo hiam?\nLee nunzia in kipiakna tungtawnin nuntakna in mannei hi, cih kimu thei hi. Kamsang Daniel mah bangin khangno hun mahin Topa tungah citak ding kisam hi. Ellen White in hih bangin hong hilh hi: “ Hih leitungah na hoih khempeuh in Pasian in leitung mite a itna a kilatkhiatna hi. Cimawh gentheite zong Ama aa hi. Upna khempeuh in Ama aa hi. Hauhna, sum le paai, kham le ngunte zong Ama neihsa hi. Guahzu sakin zu sak nuam kei leh zong Ama thu hi. Ahi zongin Pasian in Ama thuphate mite tungah hong pia-in limtak kem a zeek ding a hong deih hi. Angsung huaihamna ah zat ding hi lo-in midangte phattuamna a piangsak thei dingin zat ding hi zaw hi.Mihing in amah a Piangsakpa zia le tong nei-in Amah a suun thei dingin sawmah khat leh sumpi piakna hong kal hi. A tawpkhakna-ah mihing in Topa tawh tawntung nuntakna sungah a nungta khawm ding hi.\nLee in ama nuntakna-ah Pasian masak tawntung hi. Amah bangin eite in zong Pasian i masak ding hong hilh hi. Jesuh hong itna hangin na khempeuh nusia-in hong honkhia hi. Ama hong itna in Amah i masak ding hongkai hi.


url: =Ngalkap Mang pa, Moore leh Thuson Mangpi pa Naylor sia athinsung khat ah ki lem ngawl tawntung hi.Ni Khat , Moore Mang pa in, Khuasak khua Ukpi pa, Chief Lian Thawng mun ah, Mang pi pa mun ah Sanginn hong piak na tu ngen in ci aa sawl ku hi.\nChief Pu Lian Thawng zongh, Naylor Mangpi pa taw ki mu hi.Pu Lian Thawng“ Nidang in, Khuasak khua ah, Kawl lai sang Tansali dong om aa, tampi tak phattuam na ki nei hi. Khamtung ah Kawl lai ki sin nawn ngawl a hi ciang, pilna sia khang to ngawl a hi ciang Khuasak khua ah, Middle School , Khat hong hon sak kik le te, ci a hong ngen nuam khi hi” ci.Naylor “ Primary School teciang sia no , Zomi te a tu kicing zo hi. Lothaw na tupo , Zolai tanli ciang he po leu te pha zo hi. Lai kung laite kul ngawl hi.”Subedar Major Pau Cin, en vele , Zolai tanli zongh sin na ze? Tu Subedar Major bang nga ih ve,”\nPu Lian Thawng,” Ta sia hang ma hi ve aw, Middle School ka dei sia, Ka Pano Pau Cin , bang Middle School, a hi baw le High School ciang nana theng le tu sang, a zalian zaw, a saang zaw, a khang to tu aa, General dong zong suak thei lai tu ve,”\nNaylor “ Tua le nang High School ciang sin le te bang seam tuni?” Pu Lian Thawng “ Bang hang maw, High School ka onh zawk ciang, College pai tu , B.A degree ka nga zawk ciang, Nang ma bang ma Mangpi ( District Commissioner) seam tu khi nga,” Naylor “ Nang,kei ma bangh a Mangpi ( D.C) suak tu maw? “ci in ngau nge ngu hi. Pu Lian Thawng” Bang hang seam thei ngawl tu khi?” Nang zong seam thei ih vete, Ka pil na, Ka lai sin na taw ki zui a seam thei lel ngawl tu khi ? Kei zong seam thei mama lel tu khi ze” Pu Lian Thawng sia, Tedim Vuandok te, ( Sub-division Commissioner) te ih na sep a ki lai ciang, Confidential report sung ah, Chief Lian Thawng sia, pil hi,A kiitaak huai Chief khat hi.A minam te a tu dei sak aa, a ngam khan to na tu a hanciam pasal khat hi.: ci in report ki pia hi.\nKHUASAK KHUA AH MIDDLE SCHOOL HON NA THU\nJapan ngalkap te India simtu in hong pai to ma in, Tiddim khua Vuandok pa Kelley sia, Levy te vai in buai mama hi. Thaangdung ah lam ki ziik hi.Tua lai tak Chief Lian Thawng in, Laihil, Saya Khai Khaw Lian(Khuasak), Saya Khai Khaw Thang(Thuklai), Saya Sein Lian(Limkhai) te sia Levy sung ah, Hun ciamte( Time keeper ) naseam in om sia mu hi. Pu Lian Thawng in hi bang a laihil thei te , a ma te pil na zangh ngawl aa mundang a sep sia paam mai sa mama hi.\nSizangkual , Ukpi te le, Hausa Upa, Sang Saya te le, thu he zaw hiat tu peu ma Khuasak khua, a inn ah, sam in ki khop na nei hi.\n“ Maisang ih Sizang minam te a tu ka ngai sut ciang, High School khat ih nei tu sia, kuul mama sa khi hi. Tu in, Laihil thei tu Sangsaya om tingh tengh hi. Sangpa tang tu zong om hi. Tua ahi ciang, Tu lai tak in, High School khat hong leang pha ngawl tu ziam “ci in, ama ngai sut na pulaak hi.\nTua ni in, “Siyin Education Board “ ci in Sizang sung sang nga theina tu ki vai hawm hi. Tua Siyin Education Board te in, Sang honh thei na tu in, Tedim Vuandokpa Kelly taw, ki mutu in Pu Lian Thawng ma sawl aa a ma zong a zing sang ciangin, peang in Tedim pai suak pai hi.\nTedim pan Vuandok pa Kelley mun ah, Khamtung ah Sanginn ki sap na, Sizang minam te ih Pilna dei na, Khuasak khua ah, High School khat honh na tu thu son pui hi. Vuandok pa zong thu kim aa bang teng ki sam tu nu ziam ? ci in dong aa, Text book, Laibu , lai kung cite sazian hong ngen pai aa, a ki sam teng India ah hong vai thaak sak pai hi. Pu Lian Thawng , Khuasak a thet po ciang, Vuandok pa taw a ki mu na teng leh, Vuandok pa ih , Private sang khat honh theina tu a thunga na teng , a inn ah , Sizang Upa temun ah son kik hi.\n1st June 1943 , ni in Khuasak khua ah Siyin Education Board te in Private High School khat hong hi. Tua sung ah\n(1) Saya U Khai Khaw Lian ,Khuasak, Headmaster,( Nung sang ciang Deputy Inspector of Schools)\n(2) Saya U Khai Khaw Thang , Thuklai,( Dr. Suang Za Pau ih pa,)(Nungsang ciang J.A,T)\n(3) Saya U E, Pau Za Kam ,Khuasak, (Nung Sang ciang, State Education Officer)\nPreparatory IV Standard Class, V Standard Class le VI Standard Class ciang ki hong zo bek hi. Tua hun lai in. Tan 6 ong sa, sang patang om ngawl hi. Tua sang hon phit lai a sang ka te sung pan, Major General Tuang Za Khai, Colonel Son Khaw Vum, Major Cin Khaw Mang, State Law Officer Grade I. U On Za Nang, Law Officer Grade I U Lian Za Nang te ki hel hi.Japan ngal hong theng pai a hi ciang, Tawm vei sang ki khaak hi. Japan ngal ma India ah, Kelly Mangpa in Khuasak High School a tu hong vai thaak sak sia, Ngal sung teng, India ngam, Aijal Post Office ah ki keam aa Ngal zawk ciang Khuasak hong theng pheang hi. Lai Hil Saya U Pau Za Kam sia, India ngam Shillong College ah pai hi. Sizang sung a tu, a laai saan beltu in, Thuklai khua ah, Tua High School sia ki tua kik hi. Panglong Conference ah, Bogyoke Aung San taw a ki mu Pu Vum Khaw Hau in Khamtung ah, High School ki sap na thu na sia tak son hi.Thuklai khua ah Private High School, khat Sizang te ih hon na thu zong son hi. Bogyoke Aung San in, Mangkang te in vawt zawk ngawl sia, kei kum ni sung hong vawt tu khi hi, ci in kamciam pia hi. Kawl ngam suatak na nga ma, 1947 kum in, “Khamtung , Thuklai khua ah State High School khat sanction ki pia hi “ci in Radio sung pan hong ki za sak a a kuama po ki lung dam tek hi.State High School Thuak l\_ai ah, Tedim ngam sung pan kuama sangka tu hong pai ngawl a hi hang, Haka, Falam pan in hong ka hon hi. Mundang te in, High School ngen a hi hang, Sanginn om ngawl, Sang patang om ngawl, sia High School ki pia thei ngawl hi ci in, kipia pai ngawl aa, dadam in, Myone sim High School khat tek ki koi pheang hi.\nYangon Siyin Baptist Church , Silver Jubilee Magazine (2005) sung ah Sayapi U E. Pau Za Kam ih aat” OPENING A MIDDLE SCHOOL AT KHUASAK” sia bul phu in kong suak sak kik hi. Original a dei te a tuam in vaitha ta vun. A tung ah , ki aat na sung tel ngawl om le a tuam in hong dong leu te maw.\nHang Za Pome\nSource: Facebook.com/Khuasak Khua\nLast modified on Wednesday, 27 April 2016 10:16


url: =Zomi Lakhui thak DVD – Pasian’ minphatna Late “A nisim in, Ama’ hoihna” Taangkona :: ZOMI DAILY\nposted on 22 October 2014 at 12:21 pm Lomkholna: Celebrity, News, Zomi\nDear Laizom Zomi pih Laizom teng:\nSubject: Zomi Lakhui thak DVD – Pasian’ minphatna Late “A nisim in, Ama’ hoihna” Taangkona\nHih ALBUM akihawm khia thei ding, akizuak khia zo ding dinmun ciang ding hong tutpih; Tung Pasian’ tungah ka lungdam’ na uh ka pulak masa uh hi. Azom ah tha hong pia in, hong leisak ding leh la hong ngaihsak ding, ka sisanpih Zomi Laizom akua mah ciat tungah zong lungdam’ hong ko khol ung.\nALBUM: “A NISIM IN, AMA’ HOIHNA”\nLAPHUAK TE: Piangpi (Tonzang), Naamung (Phunom), Mungtoh (Kalaymyo), Lg Thangboih (Lezang)\nLASA TE: Zomi Lasiam te – Kamseen (LUNGTUP), Nutoih (ZOMI IDOL, 1ST RUNNER UP 2008), Ciangnu (IDOL); Khangthak Lasiam te ahi – Piangpi, Mungpi, Naamung, Joseph Khual, Langhman, Sanman, Sianniang, & Ngaihlun\nSTUDIO: E – Live @ Grace Baptist Church\nMixing & Mastering: Liantea\nLead: Thanthawnga & Liantea\nA sawtlo-in, gamsung, gampua ah hong kihawm khia ding hi. Hong tung tung na ah nong thapiak na un hong na leisak tek un! November kha sungin hong kihawm khia ding ahi hi. Ka Zomi pih te in tha nong piak, nong leisak loh un, ka khawng khin gai zo kei ding uh hi. Hong leisak ding mimal kim tungah lungdam’ hong ko khol ung.\nNget Behna: A diakdiak in tutung a “A nisimin AMA hoihna” Album pen keima mimal vaihawmna tawh ka uuk luat manin lawmte Piangpi leh Mungpi tawh ko 3 ki pawl in sum meet la in kong bawl khiat uh hi mai aa, zuak khiat theih na ding pen na sia tak in hong ngaihsut pih un. Idea hoih ono hong pia un…. cih mah bangin A diakin USA leh Malaysia, India leh Kawlgam khen ah koi bangin tung thei ding kua tengin vaipuak hong lak sak thei ding cih te pawl hong hawm sawn lailai vo. November kha sung in hawm sawm hang ei. Thungetna tawh ma panpih lailai vo. Video pen liveshow in bawl ung a, Sia Kamseen makaihna tawh a biakinn uh hong zangsak (Grace Baptist Church) a hih manin ki nuam mahmah phadiak hi.\nThuum kholhna: Hehpihna tawh hong kihawm khiat khitzawh ciangin Youtube ah hong na guangsak kei tapeuh phot un. Lungdam mah mah ding hi ung. Ko mau mah in dam dam in kong koih uh na ngak keeikai sak tapeuh un.\nA lei dingte leh aza angai ding Laizom Zomi pihteng tungah Topa’n, “A Nisim in, AMA’ Hoihna” hong musak den na ding pen ka Thunget na uh ahi hi. Topa’n, A Nisim in, Ama’ Hoihna hong musak kim ciat ta hen! Amen.\nLungdam mah mah!\n(lilymung@gmail.com; Fb: Nang Zamung)\nNB: Laphuak, lasa te in – Zomi sitset vive ahi uh hi. Na thapiak na kitang sam hi. Topa’ minthang sem na ding hi ta hen! Amen.\nc/o : Zomi Daily tanu te’n hehpih na tawh Advertisement hong na khah sak un.\nPrevious: Zolai in Manglai, Kawllai te bangmahin ahoihna thu\nNext: Topa Nang Ading Hi Kei Leh ~ Pau Do Lian\n23 October 2014 at 6:39 pm\nlazak dinbg kal ngak lahmahmah hangn ei


url: =1sa 14:3 - KJV - And Ahiah, Ahiah...\n1 Samuel 14:3 King James Version\n3 And Ahiah,  the son of Ahitub, Ichabod's brother, the son of Phinehas, the son of Eli, the Lord's priest in Shiloh, wearing an ephod. And the people knew not that Jonathan was gone.\n 14:3 Ahiah: called Ahimelech


url: =Malaysia, Penang ah naungek suakcil khat ekbuk sungah ki nusia ~ ZD :: ZOMI DAILY\nMalaysia, Penang ah naungek suakcil khat ekbuk sungah ki nusia ~ ZD\nposted on 13 February 2017 at 9:05 am Lomkholna: Malaysia, News, Sawltak, World\nMalaysia, Penang Island sung aom Balik Pulau kicihna khuakhatah naungek suakcil khat ekbuksung ah asisa in ki nusia cih theStar pan kiza hi. Gertak Sanggul Beach kici tuipi piaudung gei aom anzuakna saigei khat ii ekbuk sungah akimukhia ahihi. Naungek pen asuakcillian hileh kilawm a, alaigui zong kitankhialo in kizomsa in omlai cihi.\nSecurity Guard khat ii genkhiatna ah piaudung ah Sea Shells peuh tawmin ka omlaitak hongki zasak hi. Aphual katun ciangin naungek suakcil khat ekbuksung akiau khatah kikoihziau kamuh ciangin khasiat huai mahmah hi. Naungek pen puansia neng cikhatbeek tawh kituamlo in, ekbukkiau ah kikoihzia a, mulkimhuai mahmah hi ci’n Seucirty Guard asem kum 24 aphakhin ahi Mohd Zuhairi Mohd Shamri in genkhia hi.\nHih naungek suakcil pen pasalno hi a, tua Security Guard pa in Police te zasakpah cihi.\nAnzuakna sai neinu inzong atheih ciangin aphual ah delhpheipah a, khasiatpih mahmah hi. Amanpha mahmah nuntakna khat kisuplawh aive maw. Anu apa te’n adeihkei uhlehzong midang khatpeuh kemsakzawleh hoihmahmahding hiven ci’n genkhia hi.\nKeizong ka tanu golta ahih manin, naungekdang kepding phamawh sahetlo hiveng ci’n kum 35 aphakhin anzuaknu in genbeh hi.\nHih naungek luanghawm pen Balik Pulau Hospital ah Post-mortem bawlding in kipuak a, Police te’n hihbangin naungek anusia kuahiam cih kankhiatding hanciam mahmah uh cih kiza hi.\nZanni mahmah inzong Kawlgam, Yangon khuasung ah naungek suakcil khatmah ninpaihna ah kipai cimawk hi. ZD Sawltak #zomidaily\nPrevious: Switzerland ah Far Right te’n gambeelte dalding cih atangkopih manun gammi hihnavai Vote khiatna kinei ~ TK Lian\nNext: China ah acitak naupang khatin sangkah nading pahtawina sum 10,000 ngah ~ ZD\nTrump bek hilo in US ah gambel te aki lutsakloh a 7 veina hita ~ TK Lian


url: =Laitui Ciamnuih hilo in, “Laitui Paudan” nahi zawhi :: ZOMI DAILY\nposted on 28 April 2008 at 9:34 am Lomkholna: Article, Hauzacin\nLaitui Ciamnuih hilo in, “Laitui Paudan” na hi zaw hi ~ Hau Za Cin\nKe’n Laitui te a ciamnuih uh kasak leh “Cimphawng Laitui Paudan” (1999, Singapore) by Pa Pau Za Mung laibu ka sim leh, amau a ciamnui hi peuhmah lo, a kiho ngeina dan uh, a ki kholh ngeina dan uh, a cih takpi mah tawh a gen uh a na hi mawk a, a ngaihsutsut uh, a kigingin uh hih tuak lo mawk hi. Sponteneous mahmah ahih man in laibu bawlpa in, ‘a ciamnuih uh hi kei, a khel pau uh zong hi kei, a nisim nuntakna vuah a zat uh kammal te hi lel a, midangin ka ciamnuih uh sa in hong ciinciin sak hi zaw hi,’ ci hi. Tua tak ciang bel kei zong ‘Aw! theikhial hi ta ing maw, khial mah si ing e maw ciin, ka mawhna pi teng mah tawh ka ki- ap thei pah hi. Laibu in hong pilsak a, laisim in hong theisak hi. A thupi mahmah Laitui Paudan natawm!!\nKen ka na zak dan ah, ka na theih dan ah Laituite pen a ciamnuih khah lua, a pillua ahih man un a gennop khat peuhpeuh uh mi dang theihsiam dingin a kilawm nuihsuak huai khat tawh a memat ziauziau uh ka sak leh amau a serious mahmah, ciamnuih kihel vetlo na hih tuak mawk hi. Tua man in ka theihna, ka ngaihsut dan khial mawk ing. Laitui Jokes ka cih pempam pen hong maizum huai kik pian, a tua ka cih pen a ‘jokes’ zaw hong hi kik zaw bilbel hi. Lawmte ….. khat in ‘gal et leh a kiangpan kibang kei veh aw’ a cih dan hi, a bu a sim taktak ciang khawlak thuzak tawh kibang nawnlo hi.\nKa sim suksuk leh, nuih loh theih loh pawlkhat ka tuak hi… ka gilvun zong Inpipa Zunun na ding khuang ni sagih a pho khit bangin kikang gawp a, ka kideekdeek hangin ka ki dek zo tuan kei hi. Pawlkhat gen suk zangzang leeng —\nNungak hel ciang-a zat ding ‘Veih iipdan’: “A khua vuah nungak khat tangval tampi in heel, mei kiangah tu kual pempam mei awi kawma holim, tua leh tangval khatin a khepimuk kuunsak te’ta’, nungaknu in zong a muh ciang enen, enen in, a sawt cianga lamdang sa ahi tam maw, abang zong nuam mawh ahi tam, a va tan’sak (straighten) teitei leh tangvalpa veih zong pai pah lian”\nA guallel ngeilo Numeite: A pasal zong ki pasal taka mi kiangah “Ken numei khempeuh in siam gan thei ding ka sak leh ana hilo thong” ci, a zi in zong na za kiau a hih cianga, “Ken pasal khempeuh in Sakhi man ka sak leh ana hilo thong”\nPau San a ciamnui hi lo: “Pau San na inn lam thak uh koi lam nga ahia?” ” “Innkong lam mah nga e” [Ni suah, ni tum na lam tawh kisai khin khol kei mah e] and many many more…..\nLaitui moto lampi ah taite bangin a heekna ka neih loh hangin a kawi kaihkaih hong ci kei henla; Zomi khempeuh in i uang zat mahmah leh hai huai a hi, kilawmlo ahi cih zong i theih hang i khual hetloh mi nasep khat peuh, mi thugen khat peuh i kup teitei a ‘kei ma ngaihsut danin’, ‘ka deihdan in bel’ or ‘ka advice’ or ‘comments pia pahpah’ or ‘comments pia teitei, pia den’ cih danin hong ngaihsun kei henla, themkhat hong hel teitei leng……\nKum 1999 pan kum 2006 kikal paulo a om hetlo ding uh ahih ciangin paudan thak a kiciing kik leuleu te zong behlap in hih laibu sungah hel in laikhet dan, laimal gawm pawlkhat puah kikin a tangzang a kep nop, a sitai in bawlkik leh bel…. manpha semsem lai ding hi. (zop lai ding, more to come) Hau Za Cin (Mi’n Masi sa ne ding e’n Lab ah nasem ding cih i ngaihsut ciang i ki maitai sakna ding cih man bek hi phot e!!)\nPrevious: CNF’s Notorious Activities Documented By Pu Vumson\nNext: I Mun Ciat Panin ~ Dr. Pum Khan Pau